Perbandingan Peperangan Menentang Insurgensi Di Malaysia Dan Vietnam

Kebangkitan perjuangan komunis di Malaysia terbahagi kepada dua peringkat bermula pada tahun 1948 – 1960 (Darurat Pertama) dan 1969 – 1989 (Darurat Kedua) manakala di Vietnam bermula pada 1955 – 1975. Kebangkitan komunis di kedua-dua buah negara bermula selepas Jepun menyerah kalah dalam Peperangan Dunia Kedua. Tujuan utama kebangkitan komunis adalah untuk membebaskan negara mereka dari penjajahan kuasa asing melalui penubuhan negara komunis. Di Malaysia penentangan di lakukan oleh parti Komunis Malaya (PKM) manakala di Vietnam oleh Liga Kemerdekaan Vietnam atau dalam Bahasa Vietnam Viet Nam Doc Lap Dong Minh Hoi atau lebih dikenali sebagai Viet Minh.

Kebangkitan komunis di Malaysia dan Vietnam juga dipengaruhi oleh perang Dingin di mana kedua-dua fahaman (komunis dan demokrasi) bersaing antara satu sama lain untuk menyebarkan fahaman mereka dan mengekang fahaman lawan. Pengaruh doktrin Insurgensi oleh Mao Tse-Tung juga salah satu faktor kebangkitan Insurgensi di rantau ini. Insurgensi menekankan kepada peperangan gerila dimana mereka akan mengelakkan kekuatan musuh mereka dengan menyerang titik lemah bagi mencapai kejayaan. Oleh kerana insurgen tidak mempunyai kelengkapan persenjataan yang hebat berbanding musuh, mereka menekankan penggunaan tambahan sumber manusia, pengetahuan terhadap bentuk muka bumi dan juga sokongan dari masyarakat tempatan.

Bagi memahami mengenai Insurgensi, definisi Insurgensi lebih terdahulu perlu difahami. Mengikut Kamus Inggeris Cambridge Insurgensi bermaksud kegiatan oleh satu pihak untuk mengambil alih negara menggunakan kekerasan. Manakala Nadl dalam bukunya bertajuk Counterinsurgency Lessons from Malaya and Vietnam: Learning to Eat Soup with a Knife perkataan insurgen atau gerila beasal dari perkataan Sepanyol ‘guerillos’ bermaksud perang kecil di mana pada 1808, sekumpulan kecil guerillo Sepanyol yang bergabung dengan British berkekuatan 60,000 menentang Perancis yang berkekuatan 250,000. Mereka berjaya menewaskan satu ketumbukan yang besar menggunakan taktik peperangan gerila. Berdasarkan kepada kedua-dua definisi, insurgen akan menentang kerajaan menggunakan taktik peperangan gerila untuk memanipulasi kelemahan musuh dan menggunakan kelebihan yang mereka ada.

Sehubungan itu, British dan Amerika Syarikat telah melaksanakan operasi ketenteraan untuk menyekat Insurgensi dimana British berjaya mengalahkan PKM semasa Darurat Pertama dan Malaysia pada Darurat Kedua. Nasib Amerika Syarikat berbeza di mana mereka mengalami kekalahan yang boleh dikatakan menjadi sejarah hitam kepada mereka.

Berdasarkan kajian yang telah dilaksanakan antara peperangan menentang Insurgensi di Malaysia dan Vietnam, analis yang dapat diberikan adalah seperti berikut:

Walaupun mempunyai ideologi dan objektif yang sama, tujuan PKM dan Viet Minh adalah berbeza dari segi politik, kedaulatan dan kaedah yang digunakan. Tujuan PKM adalah menubuhkan negara yang berpaksikan komunis dengan menggulingkan kerajaan British dan Malaysia (Darurat Kedua) dan pada ketika itu Malaya telah dijanjikan kemerdekaan oleh British.

Ini menyebabkan penduduk Malaya yang majoritinya orang melayu tidak berminat dengan perjuangan komunis dan lebih melihat ke arah kemerdekaan.  Manakala Viet Minh adalah untuk memerdekakan Vietnam dari penjajahan Perancis dan juga untuk penyatuan antara Vietnam Selatan dan Utara selepas pengunduran Perancis. Mereka melihat Amerika dan Perancis sebagai penjajah dan adalah menjadi kewajipan pada merdeka untuk menentang untuk kemerdekaan negara mereka di bawah satu bendera dan satu negara.

Taktik yang digunakan juga berbeza di mana PKM menggunakan kaedah gerila yang mana menumpukan terhadap serangan ke atas sumber ekonomi dan mendapatkan sokongan rakyat. Viet Minh menggunakan kaedah yang agak kompleks di mana ia menggabungkan peperangan konvensional dan juga gerila dimana kekuatan dan keupayaan mereka adalah setaraf dengan tentera Amerika Syarikat.

Tentera British merupakan sebuah learning institution  di mana mereka mengkaji setiap peperangan yang pernah mereka terlibat. Mereka mempelajari mengenai peperangan menentang Insurgensi semasa di Palestin dan juga melalui pengalaman mereka di Burma semasa Perang Dunia Kedua yang mana ia telah berjaya menghasilkan doktrin menentang Insurgensi. Menurut doktrin tersebut, mereka perlu memahami mengenai masyarakat dan budaya untuk mendapatkan sokongan dan menjauhkan insurgen daripada rakyat. Mereka juga menggunakan kekuatan yang minimum untuk menentang PKM kerana mereka berpendapat rakyat merupakan titik graviti bagi menumpaskan Insurgensi. Hasilnya British telah mengeluarkan Lima Prinsip Menentang Insurgensi iaitu:

Manakala konsep oleh Tentera Amerika berbeza di mana prinsip peperangan mereka adalah memenangi sesuatu peperangan dengan cepat dengan menggunakan kekuatan kuasa tembakan untuk memusnahkan musuh. Ini dapat dilihat melalui rancangan Jeneral Westmoreland di Vietnam yang menekankan kepada pemburuan musuh untuk memaksa Viet Minh lari ataupun bertempur atau di kenali sebagai Cari dan Musnah (Search and Destroy) yang mana ia melibatkan penggunaan sumber manusia yang ramai. Ini kerana tentera Amerika menekankan kepada taktik konvensional dan mengabaikan pelajaran peperangan menentang Insurgensi terhadap pegawai dan anggota tentera Amerika Syarikat.

Penempatan semula juga memainkan peranan penting dalam analisis ini. Rancangan Briggs telah diperkenalkan di Malaya di mana tujuan utama untuk mengekang pengaruh komunis di kalangan rakyat dan memutuskan bekalan logistik dan sumber kewangan kepada PKM. Di dalam rancangan tersebut, penduduk di kawasan pinggir hutan di bawa ke penempatan baru atau di kenali Kampung Baru yang mana ianya di kawal dengan ketat dan bekalan makanan dicatu. Briggs juga memperkenalkan konsep Kawasan Putih dan Hitam di mana Kawasan Putih adalah kawasan bebas dari komunis dan penduduk di kawasan tersebut boleh melakukan aktiviti mereka dengan bebas.

Manakala kawasan hitam pula adalah kawasan yang mempunyai aktiviti komunis yang tinggi dan penduduk di kawasan tersebut akan dikenakan perintah berkurung. Kedua-dua konsep dilaksanakan untuk menyekat sokongan rakyat kepada PKM. Bagi penduduk Kawasan Hitam, mereka akan diisytiharkan sebagai Kawasan Putih apabila ancaman komunis berjaya dikekang di kawasan tersebut. Manakala di Vietnam konsep yang sama diperkenalkan mengambil kaedah Rancangan Briggs dan dikenali sebagai pacification namun ia gagal.

Ini adalah kerana penduduk asal di kawasan tersebut enggan berpindah ke kawasan baru kerana mereka akan kehilangan tanah yang telah dimiliki sejak sekian lama. Selain itu penempatan atau hamlet tidak dibina dengan baik, sistem keselamatan yang longgar dan kurangnya perhatian di berikan pada peringkat awal turut menyumbang pada kegagalan. Ianya turut menyumbang kepada ketidakpercayaan pendudk Vietnam Selatan kepada kerajaan mereka.

Bagi mendapatkan kepercayaan rakyat, British dan kerajaan Malaysia telah melaksanakan program heart and mind dimana penumpuan diberikan kepada pembangunan dan program pemodenan yang memberikan faedah kepada rakyat dan negara. Ini akan memberikan rasa selamat dan keselesaan kepada rakyat yang mana ianya adalah elemen yang penting dan utama. Ini dizahirkan melalui KESBAN (Keselamatan dan Pembangunan) yang diperkenalkan oleh Perdana Menteri yang Kedua, Allahyarham Tun Abdul Razak.

Amerika Syarikat juga mempunyai program yang sama di kenali sebagai  Civil Operations and Revolutionary Development Support (CORDS). Tujuan program ini adalah untuk meningkatkan ekonomi, kesihatan dan kemudahan pendidikan di Vietnam Selatan. Ia juga bertujuan untuk meningkatkan semangat nasionalisme di kalangan penduduk mereka bagi menyekat sokongan kepada tentera Vietnam Utara dan Viet Cong. Namun ia gagal kerana wujud jurang antara penduduk Vietnam Selatan dan kerajaan Vietnam Selatan yang disebabkan oleh kekejaman tentera Amerika terhadap penduduk Vietnam Selatan, korupsi dan juga keadaan politik yang tidak stabil.

Berdasarkan analisis tersebut, peperangan menentang insurgensi bukan semata-mata melibatkan penggunaan tentera tetapi ianya perlu melibatkan semua agensi terutamanya agensi kerajaan dan tentera. Kerajaan British dan Malaysia berjaya menggunakan kerjasama ini bagi mengekang komunis di Malaysia dan menamatkan Insurgensi. Manakala Vietnam Selatan menunjukan ketiadaan kerjasama antara kerajaan dan tentera (Amerika dan Vietnam Selatan) menyebabkan peperangan menentang Insurgensi gagal kerana sokongan rakyat yang berkurangan dan sebaliknya sokongan kepada Vietnam Utara bertambah. Jelas sekali sokongan rakyat terhadap kerajaan adalah penting dalam peperangan ini.

Rujukan

Yadi, Mohd Zakaria. (2004). Malaysian Emergencies: Anthropological Factors in The Success of Malaysia’s Counterinsurgency (Master’s Thesis). Monterey, California. Naval Postgraduate School.

Shari, A. (1987). Comparison of The Malayan Emergency and Vietnam War And Application of Lessons to Solve El Salvador Problems and Appropriate U.S. Military Assistance. US Army War College, Carlisle Barracks, Pennsylvania.

Andrade, D., James H. (2006). CORDS/Phoenix. Counterinsurgency Lessons from Vietnam for the Future. Military Review March – Apr 2006, 9 – 23.

Chong, O.W. (2007). War as They Knew It: War and Counterinsurgency in Southeast Asia. S. Rajaratnam School of International Study.

Nagl, J. A. (2002). Counterinsurgency Lessons from Malaya and Vietnam: Learning to Eat Soup with a Knife. The University of Chicago Press.

Barber, N. (1971). The War of the Running Dogs: How Malaya Defeated the Communist Guerrillas 1948-1960. Cassel, UK.


Qian Xuesen: Bapa Roket China

Semasa Neil Armstrong memacak bendera Amerika Syarikat di bulan pada 20 Julai 1969, ramai menganggap pencapaian manusia ke bulan dicapai hasil inovasi dan rekaan saintis Jerman, Werner von Braun. Ya, arkitek program roket Jerman semasa P3rang Dunia Kedua (WWII) itu memang memberi input besar kepada program aeronautik AS. Tetapi ada satu tokoh yang dilupakan di AS tetapi menjadi pujaan di China: Qian Xuesen.

Qian merupakan anak jati Beijing, China dan dilahirkan pada 11 Disember 1911. Kedua-dua ibu bapanya mempunyai latar belakang pendidikan yang baik dengan bapanya merupakan pelopor sistem pendidikan kebangsaan negara itu. Sepupunya Hsue-Chu Tsien merupakan jurutera mekanikal yang terlibat dengan industri aeronautik AS dan China dengan anak saudaranya Roger T. Chien merupakan pemenang Hadiah Nobel Kimia 2008.

Sejak dari kecil, Qian dilihat sebagai otak cair dan ini dibuktikan menerusi kedudukan teratas dalam kelasnya di Universiti Shanghai Jiao Tong. Pencapaian itu membolehkannya memenangi hadiah biasiswa untuk melanjutkan pelajaran di Institut Teknologi Massachusetts (MIT). Dari MIT, Qian kemudian berkelana di Institut Teknologi California (Caltech) dan bekerjasama dengan jurutera terkenal Theodore von Karman.

Selain von Karman, beliau juga beruntung kerana berkongsi pejabat sama dengan saintis terkenal Frank Malina. Malina merupakan sebahagian daripada kumpulan pencipta kecil yang dikenali dengan nama Svicide Squad. Nama tersebut diberi kerana mereka suka menghasilkan roket di kampus dan kadangkala, eksperimen mereka itu berakhir dengan kegagalan.

Pada suatu hari, Qian tertarik dengan diskusi permasalahan matematik rumit membabitkan Malina dan ahli-ahli kumpulan tersebut. Sejak itu, beliau menjadi sebahagian daripada mereka termasuk menghasilkan kajian berkenaan penjanaan kuasa roket. Penulis buku Escape from Earth: A Secret History of the Space Rocket, Fraser Macdonald mendedahkan sains roket dianggap sains mengarut ketika itu dan sesiapa yang cuba memperjuangkannya berdepan risiko kehilangan kerja.

Tetapi semua itu berubah dengan peristiwa WWII. Hasil kerja Svicide Squad menarik perhatian T3nt3r4 Amerika Syarikat dengan mereka membiayai kajian dan penyelidikan (R&D) untuk pesawat berkuasa jet. Dana pihak t3nt3r4 juga membawa kepada penubuhan Jet Propulsion Lab (JPL) pada tahun 1943 dengan von Karman dilantik sebagai pengarahnya yang pertama.

Manakala Qian dan Malina menjadi tunjang utama projek-projek awal JPL. Walaupun berstatus rakyat China, beliau diberi perlepasan keselamatan untuk bekerja dalam program pembangunan s3nj4t4 sulit dan menjadi sebahagian daripada panel lembaga penasihat sains AS. Ini kerana pada ketika itu, China berstatus sekutu kepada pihak Bersekutu semasa WWII.

Disebabkan kepakarannya dalam kuasa jet, pihak AS kemudiannya menghantar von Karman dan Qian ke Jerman untuk satu misi luar biasa: menemubual saintis-saintis roket Jerman termasuk von Braun. Matlamat mereka mudah iaitu mengetahui sejauh mana kemajuan program roket Jerman dan bagaimana ia diintegrasikan dalam program roket AS.

Tetapi nasibnya berubah akibat beberapa peristiwa. Pada tahun 1949, Mao Zedong mengisytiharkan penubuhan Republik Rakyat China yang berfahaman k0mun1s, satu perkara yang menyebabkan AS melihat mereka sebagai sebuah negara yang jahat. Pada masa sama, pengganti von Karman di JPL mula mengesyaki sesiapa yang berfahaman k0mun1s sebagai pengintip sama ada orang Yahudi atau orang Cina.

Akibatnya, ramai orang JPL termasuk Malina dan Qian dituduh sebagai ejen k0mun1s dan menjadi 4nc4man kepada keselamatan negara. Beliau dilabel ejen k0mun1s hanya kerana menghadiri pertemuan Parti K0mun1s Pasadena dan menyertai parti tersebut bersama rakan baiknya pada tahun 1938.

Hakikatnya menurut Macdonald, perkumpulan tersebut diadakan bagi menolak mesej fasisme yang disebarkan oleh Jerman dan mengetengahkan isu perkauman yang wujud di AS ketika itu. Malah, perkumpulan ini juga digunakan untuk membentangkan rancangan menolak idea polisi pemisahan kaum di kolam renang Pasadena.

Profesor Zuoyue Wang dari California State University berhujah, tiada sebarang bukti menunjukkan Qian merupakan perisik China atau menjalankan kerja perisikan semasa berada di AS. Namun begitu, itu tidak menghalang Washington daripada menarik balik perlepasan keselamatannya dan meletakkan beliau dalam tahanan rumah selama lima tahun.

Ramai figura dalam Caltech membantah layanan buruk yang diberi terhadap Qian termasuk Malina dan von Karman. Malah, jurutera berdarah Hungary turut mengutus sepucuk surat menyatakan saintis China itu sebagai tidak bersalah tetapi tidak dilayan. Selepas lima tahun ditahan, Presiden Dwight Eisenhower meluluskan permohonan menghantar balik Qian ke China.

Layanan buruk yang diberi pihak berkuasa AS terhadapnya mendorong Qian berjanji untuk tidak lagi menjejakkan kaki ke bumi Uncle Sam itu. Bagi wartawan dan penulis Tianyu Fang, apa yang berlaku terhadap saintis China itu dianggap satu pengkhianatan lebih-lebih lagi selepas menabur jasa yang tidak ternilai kepada perkembangan sains dan teknologi AS.

Selepas kembali ke China, laluan Qian masih berliku. Ini kerana isterinya Jiang Ying merupakan puteri kepada seorang pemimpin Kuomintang (kumpulan yang memusuhi Parti K0mun1s China (CCP)) dan beliau sendiri dalam proses memohon kerakyatan sebagai warga AS. Untuk mengelak daripada gangguan pihak pemerintah, Qian berusaha mematuhi semua peraturan bila bergelar ahli parti pada tahun 1958.

Dalam tempoh 15 tahun, beliau bertanggungjawab memantau operasi perlancaran satelit China pertama ke angkasa lepas. Dan dekad-dekad seterusnya menyaksikan Qian melatih dan menjadi mentor kepada generasi baru saintis dan jurutera yang memacu era penerokaan angkasa lepas China.

Melihat perkembangan sains dan teknologi di China ketika itu, ramai menyifatkan keputusan Eisenhower meluluskan penghantaran pulang beliau sebagai satu kesilapan. Bekas Setiausaha T3nt3r4 Laut AS Dan Kimball menganggap keputusan presiden ke-34 AS itu sebagai keputusan paling bodoh pernah dilakukan negara Uncle Sam itu.

Menerusi buku Escape from Earth: A Secret History of the Space Rocket, Macdonald menyifatkan kejayaan sebenar program angkasa lepas AS didorong oleh saintis-saintis berdarah imigran seperti von Karman dan Qian dan JPL, bukannya von Braun seperti dicanang sesetengah pihak.

Beliau menambah, “Idea bahawa program angkasa lepas AS didorong oleh pendukung-pendukung sosialisme bukanlah satu kisah yang mahu didengar AS.” Qian berpeluang melihat perubahan yang melanda China termasuk transformasinya sebagai kuasa ekonomi dunia. Sebahagian daripada usaha transformasi itu tidak akan berlaku tanpa kepakaran beliau.

Pada tahun lepas, China menempa sejarah dengan berjaya menghantar prob ke kawasan gelap bulan dan mendarat di Kawah von Karman, kawah yang dinamakan sempena nama mentor Qian. Bagi yang mengetahui sejarah kedua-duanya, ia satu ironi kerana sentimen anti-k0mun1sme AS membantu China menyertai era penerokaan angkasa lepas bertahun-tahun kemudian.

RUJUKAN:

Puri, Kavita. (2020). Qian Xuesen: The man the US deported – who then helped China into space. BBC News. https://www.bbc.com/news/stories-54695598


Kuil Purbakala 8000 Tahun Yang Disembah Kaum Arab Prasejarah

Dunia Arab sebelum wujudnya golongan Arab Badwi dan Hadhari sebenarnya misteri dan sedikit dirungkaikan oleh para saintis. Namun, banyak peninggalan seperti artifak dan saki-baki bangunan kuno beransur-ansur terdedah, seolah-olah telah tiba masanya dunia Arab kuno didedahkan kepada masyarakat Arab sekarang. Kini, kerajaaan Arab Saudi fokuskan aktiviti ekskavasi di kota kuno bernama Al-Faw yang lokasinya berada di barat daya ibu kota Arab Saudi, Riyadh.

Sekumpulan pengkaji antarabangsa di bawah seliaan organisasi Suruhanjaya Warisan Arab (Saudi Heritage Commission) telah menemui kuil terbiar yang berusia 8,000 tahun bersama penempatan orang Neolitik. Tambahan lagi, mereka menemui 2,807 buah kubur yang ada antara kubur wujud pada fasa yang berbeza, hasil dari pengunaan teknologi dan beberapa teknik pemetaan seperti menangkap gambar dari udara, menggunakan rakaman dari drone, pengesanan laser dan tinjauan geofizik.

Apakah kuil berusia 8,000 tahun ini akan mendedahkan dunia Arab kuno yang sebenar? Ini persoalan utama untuk kiita mencari jawapan tentang kebenaran tamadun Arab yang tidak diketahui ramai. Sebelum meneruskan pembacaan, kami sarankan korang semua untuk membeli KITAB TAMADUN ISLAM, di mana korang boleh memahami lebih jelas sejarah dunia Arab sebelum dan selepas kelahiran Nabi Muhammad SAW serta bagaimana agama Islam mampu merubah dunia Arab sehingga wujudnya ZAMAN KEEMASAN ISLAM. Mari dapatkan KITAB TAMADUN ISLAM sekarang! Beli di Shopee: https://shopee.com.my/The-Patriots-Kitab-Tamadun-Islam.-i.238336777.5538250581

Pertama sekali, kita kenali dahulu apakah kota kuno bernama Al-Faw ini. Al-Faw adalah ibu kota dalam Kerajaan Kindah yang ditubuhkan pada abad ke-5 dan ke-6 Masihi. Kerajaan Kindah ialah kerajaan persekutuan antara puak nomad Arab yang menetap di utara dan tengah semenanjung Arab. Kerajaan ini menjadi kerajaan berasaskan pemerintahan monarki pertama dalam sejrah tamadun Arab.

Al-Faw dibina di penghujung padang pasir bernama Al-Rub’ Al-Khali kerana lokasi itu menghubungkan dengan kota-kota kuno lain seperti Wadi Al-Dawasir dan Najran. Kota kuno ini mempunyai kuil yang dibina dengan batu yang telah dipotong dengan bentuk bata yang terletak di timur kota tersebut dan berdekatan dengan Bukit Tuwaiq. Para pengkaji yang menemui kuil itu juga menemui beberapa inskripsi kuno. Salah satu inskripsi yang mereka temui ialah  penerangan tentang persoalan kefahaman masyarakat tentang agama dan sistem kepercayaan.

Tambahan lagi, terdapat rekod tentang tempat suci bernama Jabal Lahaq yang dijadikan sebagai tempat penyembahan dewa Kahal, iaitu dewa sembahan warga Al-Faw. Perubahan fungsi tempat suci ini ditugaskan oleh Wahb Allat, salah satu ahli keluarga Malha yang mengaku sebagai penduduk kota Al-Jarha. Para pengkaji berandaian bahawa rekod ini menunjukkan hubungan ekonomi dan perdagangan antara kota Al-Faw dengan Al-Jarha. Berkemungkinan rekod ini menunjukkan perkongsian agama antara kedua-dua warga kota untuk menyembah dewa yang sama.

Dari rekod ini, saintis percaya bahawa penyembahan dewa Kahal adalah agama monoteisme terawal di Timur Tengah, seiring dengan kelahiran agama monoteisme lain seperti Yahudi, Kristian, dan Islam. Penyembahan ini juga bertentangan dengan penyembahan patung berhala sebelum kelahiran nabi terakhir di bumi Arab yang kemudian ditentang oleh Islam sendiri. Sama ada penyembahan dewa Kahal ini benar-benar agama monoteisme terawal, mereka perlu mengkaji lebih lanjut lagi.

Selain kuil, kumpulan pengkaji ini juga menemui 4 buah bangunan yang besar dan masing-masing mempunyai satu tiang menara. Berkemungkinan bangunan-bangunan tersebut adalah tempat para pengembara atau pedagang berehat dan membuka khemah sendiri. Tambahan lagi, Al-Faw mempunyai sistem,pengaliran yang lengkap dengan saluran dan tangki air, serta mempunyai sistem takungan dengan menggali lubang untuk menadah air hujan, kemudian mengalir ke ladang-ladang. Dengan sistem pengaliran sebegini, rakyat Al-Faw mampu menanam pelbagai jenis tanaman tanpa masalah.

Penemuan terakhir adalah ukiran di dinding batu, Kebanyakan ukiran mengisahkan tentang Bukit Tuwaiq, terutamanya kisah tentang seorang lelaki bernama Madhekar Bin Muneim. Terdapat juga ukiran tentang rutin seharian rakyat seperti memburu, bertempur dalam peperangan, dan mengembara. Kesemua ukiran ini masih lagi dalam penelitian pengkaji bagi merungkai ukiran tersebut.

Denganh kesemua penemuan di Al-Faw ini, ramai saintis percaya bahawa Semenanjung Arab adalah tempat kelahiran penempatan-penempatan kuno serta mempunyai perkembangan bidang pertanian, pemburuan, pembinaan, dan beberapa teknik kemandirian untuk memastikan ketamadunan di tanah Arab maju ke hadapan. Mungkin tamadun Arab Kuno setanding dengan beberapa tamadun-tamadun gah di dunia jika para saintis membongkar semua rahsia-rahsia ketamadunan di sebalik gurun pasir Arab ini.

Kami mempunyai banyak buku – fiksyen dan bukan fiksyen – yang tersedia untuk dinikmati kalian. Buku-buku kami boleh dibeli di https://shopee.com.my/thepatriotsasia

RUJUKAN:

Pandey, Sahir. 29 July 2022. 8,000-Year-Old Neolithic Temple Discovered in Saudi Arabia. Ancient Origins.

Yousry, O. 2022. Saudi Heritage Commission Announces Discovery Of Neolithic Era Settlement. Scoop Empire.


Ratu Himiko: Pemerintah Wanita Legenda Jepun

Walaupun kini sistem monarki Jepun bersifat patriarki, namun Jepun juga pernah mempunyai beberapa pemimpin negara yang terdiri daripada wanita dalam sejarah.

Antaranya ialah Ratu Himiko dan Ratu Iyo. Berdasarkan catatan Wei Chih (Sejarah Wei, 297 M), Ratu Himiko merupakan pemimpin Kerajaan Yamatai beserta keseluruhan wilayah Wa (Jepun kuno). Dipercayai baginda hidup pada zaman peralihan antara era Yayoi dan era Kofun/Yamato.

1. Kewujudan Himiko dalam Catatan Sejarah

Yang menariknya, walaupun catatan-catatan sejarah Cina mengiktiraf kewujudan ratu tersebut, tiada satu pun catatan sejarah Jepun seperti Kojiki (712 M) dan Nihongi (720 M) yang berbuat demikian. Hal ini kerana semasa Jepun banyak dipengaruhi oleh budaya Cina, Jepun turut mengadaptasi sistem pemerintahan monarki Cina yang bersifat patriarki.

Tambahan pula, ajaran Buddhisme dan Confucianisme juga tidak memandang kepada keperluan untuk mengangkat martabat wanita dalam masyarakat. Oleh itu, sejarah kewujudan Kerajaan Yamatai dan Ratu Himiko telah dilupakan oleh orang ramai sehinggalah pada fasa Edo Akhir (1600-1868 M).

2. Keagungan Kerajaan Yamatai

Menurut Han Shu (Sejarah Han), kepulauan Jepun dulunya dirujuk oleh orang Cina sebagai wilayah ‘Wa’ yang bermaksud wilayah yang dihuni oleh orang-orang kerdil. Jepun pada masa itu mempunyai ratusan kerajaan kecil yang sering menghantar delegasi ke China untuk mempersembahkan ufti kepada Maharaja Cina melalui pangkalan Cina di Lo-Lang, Korea.

Menurut Wei Chih (Sejarah Wei, 297 M) pula, Kerajaan Wei pernah menghantar delegasinya ke Kerajaan Hsieh-ma-t’ai yang dikatakan sebagai kerajaan yang terkuat di wilayah Wa ketika itu. Dalam kalangan penduduk wilayah Wa, Kerajaan Hsieh-ma-t’ai lebih dikenali sebagai Kerajaan Yamatai. Semasa kedatangan delegasi tersebut, Kerajaan Yamatai telah diperintah oleh seorang ratu bomoh yang masih perawan bernama Himiko.

Ratu Himiko dikatakan telah berjaya memperoleh wilayah kekuasaan yang luas melalui siri-siri peperangan dan juga melalui amalan sihir serta jampi serapah untuk mempengaruhi orang ramai. Namun begitu, baginda hanya memantau kerajaannya daripada dalam istananya sahaja. Dalam istana tersebut, baginda sentiasa dipertahankan oleh 100 orang tentera pengawal, dilayan oleh 1000 dayang-dayang dan seorang pembantu lelaki.

Melalui pembantu lelaki tersebut, Ratu Himiko telah gunakan sebagai kaedah untuk berhubung dan berkomunikasi dengan dunia luar. Tidak seperti pemimpin-pemimpin lain sezamannya, baginda hanya berurusan dalam hal ehwal kerohanian dan spiritual sahaja, manakala segala urusan pentadbiran negeri pula diserahkan kepada adik lelakinya sepenuhnya.

Pada masa itu, wilayah Wa dipenuhi dengan kekacauan dan pergolakan politik. Pergolakan yang tidak berkesudahan ini telah menyebabkan semua pemimpin puak dan kerajaan bersepakat untuk menabalkan Ratu Himiko sebagai pemerintah keseluruhan wilayah Wa. Hasilnya, Ratu Himiko telah berjaya mengembalikan keamanan dan keharmonian ke seluruh pelosok wilayah tersebut.

3. Persembahan Ufti kepada Maharaja Cina

Pada 238 M, Ratu Himiko telah menghantar sebuah delegasi kepada Maharaja Cina bagi mempersembahkan ufti yang berupa hamba-hamba abdi, kain dan cinnabar. Hasil daripada persembahan ufti tersebt, Maharaja Cina telah mengiktiraf kedaulatan dan kekuasaan Ratu Himiko selaku pemerintah keseluruhan wilayah Wa. Sebagai pertukaran kepada ufti tersebut, Maharaja Cina juga telah mengurniakan hadiah-hadiah berupa pakaian, batu permata dan cermin kepada Ratu Himiko.

Pada masa itu, cermin dikira sebagai simbol kekayaan dan status tinggi dalam kalangan masyarakat. Tidak ramai orang Asia kuno yang mampu memiliki cermin. Disebabkan itu, Maharaja Cina telah mengurniakan ratusan cermin kepada Ratu Himiko sebagai bentuk pengiktirafan kedaulatan Kerajaan Yamatai.

4. Kemangkatan Ratu Himiko

Akhirnya, pada tahun 248 M, Ratu Himiko mangkat ketika berusia 65 tahun. Rentetan itu, terdapat pula percubaan untuk mengambil alih takhta kerajaan Yamatai oleh seorang lelaki (tidak dapat dikenalpasti). Namun, keseluruhan rakyat wilayah Wa enggan untuk mengiktiraf keabsahan pemerintahan lelaki tersebut.

Dalam kekalutan tersebut, salah seorang kerabat wanita Ratu Himiko yang baru berusia 13 tahun telah berjaya mengambil alih takhta tersebut secara sah. Baginda dikenali sebagai Ratu Iyo dan juga telah berjaya mengikuti jejak langkah Ratu Himiko dalam mengekalkan Kerajaan Yamatai sebagai kuasa terulung di wilayah Wa.

Kini, lokasi tepat terletaknya pusat pemerintahan Kerajaan Yamatai masih menjadi perdebatan antara sejarawan-sejarawan Jepun. Ada dua pendapat yang paling mendapat tempat dalam kalangan mereka iaitu, Lembangan Nara (pusat pemerintahan Kerajaan Yamato) dan Utara Pulau Kyushu

Sumber:

i. Henshall, K. G. (2004). 1.4 New Beginnings: The Yayoi Period (ca 400 BC–ca AD 250). In A HISTORY OF JAPAN FROM STONE AGE TO SUPERPOWER, 2nd edition (2nd ed., pp. 12-15). New York, N. Y.: Palgrave Macmillan

ii. Queen Himiko: Badass Women in Japanese Historyhttps://www.tofugu.com/japan/queen-himiko/


Apa Beza Silat Dan Pencak Silat?

Baru-baru ini warga maya Malaysia telah dikejutkan dengan aksi seakan-akan silat ketika Ultraman Ribut mengalahkan Ultraman Powered dan Ultraman Great di dalam siri Ultra Galaxy Fight: The Absolute Conspiracy.

Hal ini telah memberi keterujaan kerana untuk pertama kalinya silat dipersembahkan di dalam siri milik negara Matahari Terbit itu.

Walau bagaimanapun, terdapat persoalan mengenai penggunaan istilah ‘silat’ dan ‘pencak silat’.

Buat pengetahuan anda semua silat dan pencak silat adalah dua seni mempertahankan diri yang berbeza.

Malahan pihak Pertubuhan Pendidikan, Sains dan Kebudayaan Pertubuhan Bangsa-Bangsa Bersatu (UNESCO) telah mengiktiraf silat sebagai seni mempertahankan diri milik Malaysia, manakala pencak silat pula kepunyaan Indonesia.

Persoalannya, apa beza di antara kedua-dua seni mempertahankan diri ini?

Menurut UNESCO, silat merupakan seni mempertahankan diri yang berakar umbi di Kepulauan Melayu sejak zaman-berzaman.

Malahan seni mempertahankan diri ini boleh dijejaki seawal era kerajaan Langkasuka yang pernah menguasai bahagian utara semenanjung dan bahagian selatan negara Thailand.

Sejak era kerajaan tersebut sehingga ke hari ini, silat telah berkembang sebagai seni mempertahankan diri yang merangkumi aspek fizikal dan spiritual.

Tahukah anda, terdapat banyak jenis silat yang mengambil ilham daripada pergerakan manusia, haiwan dan alam.

Salah satunya adalah silat harimau yang menggabungkan pergerakan manusia dan serangan harimau.

Di Malaysia sahaja terdapat lebih kurang 150 jenis silat yang bernuansakan unsur semula jadi seperti flora dan fauna.

Suatu ketika dahulu, silat digunakan oleh para pahlawan untuk digunakan dalam pertempuran jarak dekat.

Namun hari ini, silat diamalkan bagi mengekalkan warisan tersebut daripada hilang dimamah usia.

Kebiasaannya sesi latihan silat akan diadakan di belah petang atau malam yang diketuai oleh mahaguru.

Bagi pesilat yang sudah terlatih dan layak akan diberikan kebenaran untuk membuka gelanggang di kawasan lain bagi mewariskan seni mempertahankan diri ini kepada anak bangsa.

Pada hari ini, silat bukan sekadar seni mempertahankan diri sahaja bahkan ianya telah dijadikan sukan olahraga sebagaimana taekwondo dan wushu.

Lebih menakjubkan lagi silat ini telah tersebar ke serata dunia sehingga kita menyaksikan ramai peserta daripada Eropah dan Asia Timur menyertai pertandingan silat.

Apa pula yang dimaksudkan dengan pencak silat milik Indonesia pada hari ini?

Menurut UNESCO, pencak silat merangkumi seni mempertahankan diri dan mental-spritual.

Pencak silat sangat dipengaruhi oleh unsur seni melalui pergerakan badan yang diiringi muzik tertentu.

Buat pengetahuan anda semua, istilah ‘pencak’ lebih dikenali di Pulau Jawa manakala silat digunapakai di Pulau Sumatera yang lebih ke arah berbudaya Melayu.

Kedua-duanya memiliki begitu banyak persamaan lalu digabungkan menjadi pencak silat.

Walau bagaimanapun, pencak silat ini dikenali dengan nama yang berbeza di setiap wilayah Indonesia.

Bahkan beberapa pergerakan dan senjata juga berbeza tetapi masih memiliki asas yang sama.

Asas utama dalam pencak silat adalah menjaga hubungan dengan tuhan di samping hubungan sesama manusia dan alam.

Pengamal pencak silat juga dilatih dengan pelbagai teknik untuk menangkis serangan berdasarkan asbab untuk melindungi diri.

Para pengamal dan pelatih juga dilarang menggunakan pencak silat untuk menyakiti lawan dan hanya bertindak apabila diancam.

Senang cerita kedua-kedua seni mempertahankan diri merangkumi aspek pertahanan diri, seni tarian bersama alunan muzik denga gabungan latihan fizikal dan spiritual.

Namun begitu terdapat sedikit perbezaan apabila silat digambarkan sebagai seni bela diri dan sukan olahraga.

Sementara itu, pencak silat lebih kepada nilai-nilai budaya seperti seni, falsafah hidup, nilai rohani dan juga bela diri.

Walaupun, kedua-dua seni mempertahankan diri ini miliki nama yang berbeza tetapi akarnya tetap sama.

Ianya tidak begitu pelik kerana Malaysia dan Indonesia berkongsi begitu banyak aspek budaya yang sama.

Jadi, silat dan pencak silat adalah sama cuma berbeza nama serta pemiliknya sahaja.

Apa-apa pun kita seharusnya berbangga kerana seni mempertahankan diri silat dan pencak silat semakin dikenali dunia.

Kejohanan-kejohanan silat peringkat antarabangsa juga menerima beberapa peserta daripada Eropah dan Asia Timur.

Malahan pencak silat juga sudah mula diperkenalkan di industri perfileman antarabangsa melalui Iko Uwais, Yayan Ruhian dan Cecep Arif Rahman.

Ianya diteruskan oleh Ultraman Ribut melalui aksi silat yang menakjubkan melalui siri popular Jepun iaitu ultraman.

Kesimpulannya, silat dan pencak silat tetap dimiliki bangsa yang berakar umbi diseluruh Kepulauan Melayu.

#iSportsAsia

RUJUKAN:

Amanda Ng. (2019, Disember 16). Perbezaan Silat Malaysia & Pencak Silat Indonesia yang kedua-duanya diiktiraf UNESCO. Toodia.my. Dipetik daripada https://toodia.my/…/perbezaan-silat-malaysia-pencak…/

Intangible Cultural Heritage. (2019). Silat. Unesco. Dipetik daripada https://ich.unesco.org/en/RL/silat-01504

Intangible Cultural Heritage. (2019). Traditions of pencak silat. Unesco, Dipetik daripada https://ich.unesco.org/…/traditions-of-pencak-silat-01391

Mae Yen Yap. (2019). It’s official. The Silat and Pencak Silat are now part of UNESCO’s intangible cultural heritage list. Mashable Se Asia. Dipetik daripada https://sea.mashable.com/…/its-official-the-silat-and…


Yang Tersurat Dan Tesiratnya Bangsa Melayu

Orang Melayu kata alang-alang menyeluk pekasam, biar sampai ke pangkal lengan.
Islam mengajar untuk mengurus sesuatu perkara sesempurna mungkin.

Orang Melayu kata bapa borek anak rintik.
Islam mengajarkan bahawa anak umpama kain puteh, ibu bapanyalah yang mencorakkannya.

Orang Melayu kata melentur buluh biar dari rebung.
Islam mengajar kita untuk mendidik anak sedari umurnya kecil lagi

Orang Melayu kata jangan bercermin di air keruh.
Islam kata mengambil ilmu biarlah dari guru yang benar.

Orang Melayu kata bumi mana tidak ditimpa hujan.
Islam mengajar kita bahawa dunia ini ada masa Allah akan menguji hamba-hambaNya.

Orang Melayu kata habis akal baru bertawakal.
Islam mengajar kita untuk berikhtiar dahulu, kemudian baru bertawakal.

Orang Melayu kata meludah ke langit terkena muka sendiri.
Islam kata jangan buka ‘aib orang.Hari ini kamu buka ‘aib org, esok lusa Allah buka ‘aib kamu

Orang Melayu kata cubit peha kiri peha kanan terasa.
Islam kata ummah itu seperti sebadan, sakit satu anggota, sakit semua.

Orang Melayu kata ikut resmi padi, makin berisi semakin tunduk.
Islam kata semakin berilmu, semakin bertawadhu’.

Orang Melayu kata ‘bagai menarik rambut di tepung, rambut dapat, tepung tidak berselerak”.
Islam sangat menekankan perkara adab, akhlak dan hikmah.

Orang Melayu kata biar lambat asal selamat.
Islam kata bersabar, di hujung kesabaran adalah kejayaan.

Orang Melayu kata sebab pulut santan binasa, sebab mulut badan merasa.
Islam kata berapa ramai orang yang binasa disebabkan lisannya.

Orang Melayu kata bulat air kerana pembetung, bulat kata kerana muafakat.
Islam mengajar kelebihan mesyuarah dan muafakat.

Orang Melayu kata yg berat sama dipikul, yg ringan sama dijinjing.
Islam sangat memberatkan semangat ukhwah dan tolong menolong dlm jemaah.

“Kembali Melayu pada jatidiri kemelayuannya, sebagai bangsa yang berjatidiri Islam.”

Sumber: TunSuzana Tun Hj Othman

-HE-


Sejarah Uthmaniyah-Russia Yang Korang Tak Tahu

Russia telah membentuk komuniti terbesar orang Slavik hari ini. Walaupun masing-masing bertutur dalam bahasa yang berbeza, orang Ukraine dan Belarus contohnya turut berasal dari etnik Slav yang sama.

Sama seperti perkataan Mamluk, perkataan ‘Slav’ juga merupakan asal usul ‘hamba’ dalam bahasa Inggeris (Slave), dan kumpulan etnik yang berasal dari kawasan hutan dan paya Dnieper di Timur Laut Ukraine ini pernah menjadi hamba kepada suku nomad Hun.

Kemudian, mereka meninggalkan tanah asal mereka, belajar mendayung, menunggang kuda serta cara menggunakan senjata. Mereka bergabung dengan suku-suku Latin, Jermanik dan tidak asing lagi suku-suku Turk dan Mongol.

Para pelaut dari suku Jerman-Goth yang dikenali sebagai kaum Rus’ datang ke negeri-negeri di Rusia sekarang dari Sweden dan memerintah wilayah-wilayah tersebut atas jemputan orang tempatan.

ERA IMPERIALIS

Dinasti Rurik Rusia memaksa orang-orang Slavik yang tinggal di negeri-negeri tinggalan Empayar Khazar yang telah runtuh itu untuk menyesuaikan pentadbiran wilayah mereka dengan kuasa hegemoni berpusat yang baru.

Tiga buah kerajaan Keputeraan – Kiev, Novgorod dan Moscow – yang ditubuhkan oleh dinasti itu menjadi naungan untuk Empayar Golden Horde, sebuah kerajaan campuran Turki dan Mongol.

Memandangkan mereka merupakan negara yang paling primitif di Eropah, masyarakat mereka tidak kehilangan budaya warisan mereka dari Russia, bahkan terus mengukuhkannya, walaupun sedang dipengaruhi oleh budaya Tatar.

Pada tahun 988, Putera Vladimir dan orang-orangnya memeluk agama Kristian dan sebuah negara yang terbentuk berdasarkan pengaruh model bangsa Slavik, Mogul dan Orthodoks mula muncul.

Inilah sebabnya mengapa orang Rusia menyebut diri mereka sebagai ‘bukan barat atau timur, tetapi paling utara.’  Dari negara ini mereka mengangkat tokoh penting seperti Tchaikovsky dan Tolstoy.

PERTEMBUNGAN KUASA DENGAN TURKI

Ketika Tamerlane menggulingkan Empayar Golden Horde, Russia mengambil alih beberapa kerajaan khanate kecil yang didirikan selepas itu dan terbentang luas ke Sungai Volga hingga ke Laut Caspia.

Namun kerajaan Crimean Khanate berjaya melepaskan diri dengan berlindung di bawah sayap Empayar Uthmaniyyah, orang-orang Turki menerima mereka dengan mudah memandangkan mereka didakwa memiliki darah keturunan Genghis Khan.

Walau bagaimanapun, pada waktu itu Moscow terpaksa tunduk kepada Empayar Uthmaniyyah melalui Crimean Khanate. Ketika kutipan cukai ditangguhkan, penceroboh Crimea mula menduduki Moscow. Pada zaman Tsar Ivan The Terrible, mereka bahkan menyer*ng dan menj*rah wilayah Kremlin, menyebabkan Tsar melarikan diri dalam ketakutan.

Sebagai raja pertama yang dinobatkan sebagai ‘tsar,’ Ivan the Terrible (1533-1584) menganggap dirinya pewaris kerajaan Byzantium, kerana neneknya Zoe adalah anak saudara kepada Maharaja Byzantium yang terakhir, ini menjelaskan tentang simbol Helang Byzantine yang berada pada emblem negara Russia.

Patriak Moscow juga mendakwa dirinya sebagai pemimpin untuk semua penganut Ortodoks walaupun patriak sebenar secara rasminya berada di Istanbul. Pada tahun-tahun tersebut, ramai bangsawan suku Turkik dibaptis akibat diancam dan diugut dengan kekasaran. Antaranya ialah novelis Nikolai Gogol dan Ivan Turgenev, komposer Nikolai Rimsky-Korsakov dan Sergei Rachmaninoff dan Jeneral Mihail Kutuzov, panglima yang mengalahkan Napoleon dan Felix Yusufov, saudara ipar tsar yang terakhir.

Oleh kerana Lautan Artik adalah mustahil untuk dilalui, Russia perlu mencari jalan alternatif untuk mencapai Lautan Baltik dan Laut Hitam. Untuk menjayakannya, adalah satu keperluan untuk menundukkan Sweden dan mengalahkan Empayar Uthmaniyyah serta Poland, yang menjadi titik kelemahan dalam halangan dalam melepasi laluan ke Eropah. Strategi ini menjadi polisi utama Russia pada masa akan datang.

Lahir dari dari Dinasti Romanov, Peter the Great, yang digelar ‘Deli Petro’ (Crazy Peter) di kalangan orang-orang Turki, adalah maharaja terhebat Russia. Dia seorang yang berambisi tinggi, tegas dan berani. Dia menubuhkan pusat pemerintahan dan mengumpul kekuatan yang mencukupi untuk mengatasi Poland, Sweden dan Uthmaniyyah.

Secara diam-diam dia pernah pergi ke galangan kapal di Belanda bagi mempelajari cara-cara membina kapal. Para tsar dan tsarina dari keturunannya mengikuti jejak langkahnya dan terus meluaskan tanah jajahan mereka.

Pada tahun 1709, Russia mengalahkan Sweden dan berjaya tiba ke Laut Baltik.  Pada tahun 1770, tentera Russia juga mengalahkan angkatan tentera Uthmaniyyah dan sampai ke Laut Hitam.  Russia menyer*ng Poland berkali-kali dan merampas Siberia, memperluaskan sempadannya ke Pasifik.

Pada akhir 1700-an, Russia menjadi salah satu kuasa yang terkuat di dunia. Bayangkan, Empayar Uthmaniyyah yang digeruni itu sahaja telah melancarkan per*ng terhadap Russia sebanyak tujuh kali. Empayar Uthmaniyyah menang dalam dua peper*ngan-peper*ngan ini, sementara Russia memperoleh lima kemenangan, itu pun pihak Russia baru hendak pulih sebelum Kerajaan Uthmaniyyah memperoleh kemenangan pertama di Pruth pada tahun 1711.

PER*NG RUSSO-OTTOMAN

Semasa Per*ng Russo-Ottoman tahun 1854, Uthmaniyyah menempa kejayaan sekali lagi, itu pun kerana bangsa Turki disokong oleh Britain, Perancis dan Itali. Lima per*ng Russo-Ottoman yang lain dalam sejarah mengakibatkan bala kekalahan kepada Uthmaniyyah kerana populasi penduduk dan sumber alam semulajadi Russia yang lebih besar serta moral tentera nya yang tinggi.

Selain dari kehilangan banyak wilayah-wilayah Muslim, per*ng-per*ng ini menyebabkan kemerosotan ekonomi. Bangsa Turki kehilangan Crimea pada tahun 1771 dan Caucasus pada tahun 1828.

Russia memainkan peranan sebagai pelindung terhadap komuniti Orthodoks di dalam Empayar Uthmaniyyah. Mereka juga memainkan peranan penting dalam kemerdekaan negara-negara Balkan dari kuasa Turki. Kemenangan Uthmaniyyah dalam Per*ng Crimea 1854, yang sebenarnya berpunca dari hasutan oleh Inggeris adalah lebih banyak merugikan daripada memberi kebaikan kepada orang Turki.

Inggeris mengambil kesempatan di atas keputusan per*ng yang dimanipulasi menjadi keuntungan bagi mereka, Inggeris bertindak menyer*ng India manakala Russia menduduki Caucasus. Disaat pemerintah Uthmaniyyah gagal untuk melunaskan hutang luar negara, kerajaan sebenarnya telah membiayai per*ng untuk pertama kalinya dalam sejarah mereka hingga Uthmaniyyah mula menuju ke arah muflis.

Sultan Abdülaziz dan Wazir Agung, Nedim Pasha, yang digelar ‘Nedimof’ di kalangan orang ramai, menyokong jalinan hubungan damai dengan Kremlin. Namun selepas itu, Russia berjaya mara ke pantai Yeşilköy (San Stefano) Istanbul setelah Per*ng Russo-Ottoman tahun 1877-1878 dan Kerajaan Uthmaniyyah terheret ke kancah per*ng akibat tindakan Mithat Pasha dan rakan-rakannya dari kumpulan Turki Muda.

Akhirnya Uthmaniyyah kehilangan Serbia, Montenegro, Romania, Bosnia, Bulgaria dan kota Kars hari ini. Russia mendirikan monumen di Yeşilköy untuk meraikan kemenangan mereka. Lebih-lebih lagi, mereka turut menyer*ng dan menceroboh seluruh wilayah Turkistan, sekaligus menambahkan jumlah kemenangan mereka.

HUBUNGAN PADA ERA MODEN

Walaupun Inggeris telah menjanjikan pertolongan untuk Empayar Uthmaniyyah, bantuan dari British tidak pernah kunjung tiba. Selain itu, mereka secara diam-diam memprovokasi hasutan per*ng yang akhirnya menyebabkan Inggeris menduduki Mesir, Cyprus dan Aden.

Britain, yang tidak mahu Rusia menjadi lebih kuat, menyokong Uthmaniyyah dalam Perjanjian Berlin yang menandakan berakhirnya Per*ng Russo-Ottoman tahun 1877-1878.

Semasa pemerintahannya selama 30 tahun, Sultan Abdülhamid II menangani Britain dan Russia dengan amat berhati-hati. Dia tidak membenarkan sebarang penerbitan artikel menentang Rusia, serta mengharamkan perkataan seperti ‘Moskof’ dan ‘Rus Ayısı’ (Beruang Rusia) di mana-mana halaman akhbar.

Ketika tsar pergi bercuti ke pondok musim panasnya di Crimea, Sultan Abdulhamid II bertindak sebagai khalifah umat Islam sentiasa mengirim delegasi dari Istanbul untuk menyambut tsar pada setiap tahun.

Sultan Abdülhamid berkata, “Tidak perlu takut kepada Russia;  cukuplah untuk menghormati tsar kerana orang-orang Russia melihatnya sebagai penguasa dan dewa. Walau bagaimanapun, orang Britain berbeza;  mereka hanya mementingkan kepentingan mereka sendiri.”

Ketika kapal-kapal Jerman yang membawa bendera Uthmaniyyah membedil pelabuhan Russia atas perintah Enver Pasha, bahkan tanpa diketahui oleh pemerintah tertinggi pada tahun 1914, ia mengakibatkan satu bencana terbesar dan terakhir dalam sejarah Turki-Islam berlaku.

Empayar Turki Uthmaniyyah dikalahkan dalam per*ng yang berlangsung selama empat tahun. Tamparan yang paling teruk datang dari ser*ngan Russia, namun, setelah revolusi 1917, Russia menarik diri dari per*ng dan para pendukung tsar yang digulingkan dalam revolusi iaitu Tentera Putih, berlindung di Istanbul beramai-ramai.

Rejim komunis yang baru menyokong pemerintah baru Republik Turki di Ankara. Hubungan kedua-dua kerajaan sentiasa baik semasa awal era Republikan. Selepas tahun 1945, Turki ingin mengambil langkah yang lebih jauh, Turki mendekati Russia untuk menarik perhatian Amerika Syarikat.

Melalui strategi ini, Turki mendesak Amerika untuk membuat konsesi. Namun, kadang-kala, kelicikan Turki seperti dalam kes bekas Perdana Menteri Adnan Menderes dan Süleyman Demirel, berjaya dibongkarkan. Hubungan yang nampak erat antara ahli politik dan tindakan Russia yang mengganggu Amerika Syarikat dilihat sebagai salah satu penyebab rampasan kuasa tentera.

Russia menebus kekalahan dalam Per*ng Dunia Pertama pada zaman Per*ng Dunia II dengan menumpukan fokus kepentingan mereka ke Timur Tengah, didorong oleh matlamat untuk menguasai Laut Mediterranean.

Selain Eropah Timur, Afrika dan Timur Jauh, Algeria, Tunisia, Libya, Mesir, Somalia, Yemen, Syria dan Iraq turut bertidak seolah-olah mereka adalah negara satelit Russia. Selepas 1979, Iran berpihak kepada Russia. Akhirnya apabila rejim komunis Soviet runtuh pada tahun 1990, kerapuhan ekonomi Russia mula difahami dan diperbaiki dari masa ke semasa hingga ke saat ini.

Persaingan antara Russia dan Empayar Uthmaniyyah telah mengheret kedua-dua belah pihak dalam beberapa siri peper*ngan, yang paling ketara telah berlaku antara tahun 1877 dan 1878. Kebangkitan semangat nasionalisme di Balkan adalah punca utama di sebalik Per*ng Russo-Ottoman, per*ng yang membawa banyak perubahan kepada politik dan ekonomi.

RUJUKAN:

Russo-Turkish W*rs : https://www.infoplease.com/encyclopedia/history/asia-africa/turk-ottoman/russoturkish-wars

How The Rivalry Between Russians and Turks Shaped The World : https://www.google.com/amp/s/www.washingtonpost.com/news/worldviews/wp/2015/10/09/how-the-rivalry-between-russians-and-turks-shaped-the-world/%3foutputType=amp

How Did Crimea Become Part Of Russia : https://www.rbth.com/history/331286-how-did-crimea-become-part-of-russia-1783/amp


Orang Minatogawa Ialah Moyang Kepada Kaum Jepun Moden?

Baru-baru ini, laman web sains bernama Nature menerbitkan jurnal sains tentang keturunan kaum Jepun moden dan dinyatakan dengan jelas bahawa komuniti manusia dari fasa Paleolitik bernama Minatogawa ialah nenek moyang Jepun sebenar.

Kajian ini dibuktikan dengan analisa DNA terhadap fosil manusia yang berusia 20,000 tahun yang dinamakan dengan nama kod Minatogawa 1, di mana fosil ini ditemui dalam kuari batu kapur di Okinawa pada 1970.

1. MIGRASI MANUSIA KE JEPUN

Ahli paleoanthropologi (mengkaji asal-usul manusia) telah bersepakat bahawa spesis manusia moden (Homo sapiens) pertama kali bermigrasi keluar dari Afrika dan tiba di tanah besar China pada 50,000 SM. Teori popular berkenaan migrasi manusia ke Jepun ialah mereka bermigrasi dari Asia Tenggara. Manusia pertama kali tiba ke Jepun adalah sekitar 40,000 atau 30,000 tahun dulu, ketika Jepun masih lagi sebahagian dari benua Asia.

Mengikut sejarah manusia di Jepun, terdapat dua kumpulan manusia terawal yang migrasi ke Jepun. Kumpulan pertama ialah kaum Jomon, manusia pemburu yang menetap pada 14,500 SM dan 1,000 SM. Kemudian wujud gelombang migrasi manusia kedua iaitu kaum Yayoi dari timur laut Asia yang mahir bertani. Kaum ini menetap Jepun pada 1,000 SM dan 250 Masihi. Kedua-dua kaum ini berbeza budaya melalui penemuan tembikar.

2. PENEMUAN FOSIL MANUSIA DI KEPULAUAN RYUKU

Pada akhir 1960-an, ahli arkeologi amatur bernama Seiho Oyama mengkaji cebisan tulang yang ditemui dalam batuan yang dia peroleh. Kemudian kajian itu membawanya ke kuari Minatogawa di Okinawa, Kepulauan Ryuku di selatan Jepun. Pada 1969 barulah Oyama melaporkan penemuan fosil manusia di kuari tersebut kepada pengkaji di Tokyo University.

Pihak universiti kemudian melakukan aktiviti ekskavasi di kuari Minatogawa dan menemui cebisan-cebisan tulang manusia dalam lingkungan 5 dan 9 orang individu yang kemudian menamakannya dengan nama ‘Orang Minatogawa’. Hisashi Suzuki, ketua penyelidikan menyatakan bahawa kesemua orang Paleolitik ini meninggal dunia akibat dibunuh oleh anak panah atau lembing, kemudian dijadikan sebagai makanan kaum kanibal.

Salah satu cebisan itu ialah individu lelaki berketinggian 1.55 meter dan wanita berketinggian 1.4 meter. Struktur rangka orang Minatogawa agak berlainan sedikit dengan mempunyai bahu yang kecil dan bahagian bawah badan yang kuat, menunjukkan mereka rajin berjalan dan berlari di tanah tandus. Rangka yang lengkap itu diberi nama Minatogawa, kemudian replika dibina untuk dijadikan sebagai pameran dalam muzium antropologi Tokyo University.

Penemuan ini sebenarnya menggembirakan dunia arkeologi Jepun kerana penemuan fosil manusia begitu sukar di kepulauan tersebut akibat hakisan tanah berasid bercampur dengan abu gunung berapi yang menyukarkan proses pemeliharaan semula jadi fosil. Fosil manusia 20,000 tahun ini menjadi antara manusia Paleolitik yang fosilnya ditemui di Jepun.

3. KAJIAN DNA MINATOGAWA

Namun, persoalan seterusnya bagi membongkar asal-usul Orang Minatogawa ini. Adakah mereka ini nenek moyang orang Jomon? Adakah mereka meneruskan migrasi ke utara meninggalkan penempatan di Kepulauan Ryuku?

Pada waktu itu, saintis bersepakat bahawa Orang Minatogawa berbeza dengan kaum Jomon berbeza kerana wajah Minatogawa tidak mempunyai ciri persamaan dengan Jomon. Walau bagaimanapun, seiring dengan kemajuan teknologi, sekumpulan pengkaji dari pelbagai institut seperti Graduate University for Advanced Studies dan Toho University memulakan kajian DNA mitokondria ke atas fosil Minatogawa 1.

Tujuan kajian ini ialah menjejak asal-usul manusia Jepun moden sehingga ke kaum Jomon. DNA mitokondria adalah elemen penting kerana ia diturunkan dari generasi dahulu kepada generasi terkini, memberi peluang pengkaji ‘berundur ke masa lalu’ semula semata-mata mengesan pemilik DNA mitokondria.

Setelah kajian ke atas fosil tersebut, ternyata fosil ini mempunyai persamaan genetik dengan kaum Jomon, Yayoi, dan manusia Jepun moden. Konklusinya, Orang Minatogawa ialah moyang kaum Jepun moden, sebelum wujudnya kaum Jomon dan Yayoi. Tapi, ini permulaan saja, ahli-ahli arkeologi merancang untuk teruskan lagi penggalian mencari fosil manusia Paleolitik Jepun bagi membongkar lebih mendalam kehidupan mereka yang melahirkan manusia Jepun moden.

RUJUKAN:

Bogaard, Cecilia. (23 July 2021). Did Japanese Population Originate with this Minatogawa Man? Ancient Origins.


Hikayat Kerajaan Sepenggal Jepun

Hari ini, bergema di serata sudut media sosial bagaimana rakyat melaungkan perkataan “kerajaan sepenggal”. Tidaklah kami ini berminat mahu mengulas mengenai siapakah dan mengapakah laungan kerajaan sepenggal tersebut kedengaran, tetapi laungan tersebut mengingatkan kami kepada sebuah kerajaan sepenggal yang pernah berdiri di Jepun.

Hari ini, parti Liberal Democratic Party (LDP) yang merupakan sebuah parti konservatif-nasionalis yang berhaluan kanan memerintah Jepun. Parti ini boleh diumpakan seperti mana Barisan Nasional kerana sudah lama memerintah Jepun lebih 50 tahun.

Namun, pada tahun 2009, sebuah parti pembangkang iaitu Democratic Party of Japan (DPJ) berjaya menang pilihanraya Jepun mengalahkan parti yang terlalu lama bertakhta ini. Kekalahan ini sangat bersejarah kerana buat kali pertama dalam sejarah Jepun sejak 1955, LDP tewas dalam pilihanraya.

DPJ berjaya menguasai 308 buah kerusi dalam parlimen Jepun. 193 buah kerusi berjaya dirampas oleh DPJ. LDP pula kehilangan 181 buah kerusi mereka, dan hanya mampu mempertahankan 119 buah kerusi sahaja. Banyak nama-nama hebat dalam politik Jepun ketika itu yang menjawat jawatan menteri rebah di kaki DPJ.

Taktik politik DPJ ketika itu mudah, mereka berkempen membawa perubahan daripada rejim LDP yang memerintah Jepun. Mereka menjanjikan pelbagai transformasi dalam kerajaan dalam kerajaan. Manifesto yang dijanjikan tertakluk kepada lima perubahan iaitu mengurangkan pembaziran belanja kerajaan, mengurangkan kos penjagaan anak dan pendidikan, reformasi dalam skim pencen dan perubatan, dan mempertingkatkan kedaulatan ekonomi Jepun.

Pada awal pemerintahan DPJ, harapan rakyat terhadap perubahan yang dijanjikan oleh mereka sangatlah tinggi. Kabinet yang diperkenalkan oleh Yukio Hatoyama, Perdana Menteri yang dipilih oleh DPJ itu mendapat sokongan setinggi 70 peratus oleh masyarakat. Selepas 3 tahun berkuasa, hanya 30 peratus sahaja janji-janji dalam manifesto mereka yang berjaya ditunaikan daripada lebih 170 janji yang mereka ikrar sebelum PRU.

Antara faktor kegagalan ini ialah janji-janji kerajaan DPJ terlalu populis seperti pendidikan percuma untuk peringkat pendidikan sekolah menengah atau memberi elauns penjagaan anak. Agenda utama ialah untuk mengurangkan beban hutang yang ditanggung Jepun tidak berjaya dilaksana padahal itulah yang menjadi bahan kempen mereka.

Banyak alasan yang dilontarkan oleh parti DPJ. Mereka menyalahkan beban ekonomi yang ditinggalkan oleh kerajaan terdahulu sebagai punca kenapa mereka gagal melakukan reformasi. Mereka juga menyalahkan beban membantu kos perubatan dan pencen masyarakat tua di Jepun juga sebagai punca utama kerana mereka tidak mampu meneruskan janji-janji dalam manifesto seperti  menghapuskan tol. Mereka menjanjikan untuk menghapuskan sistem birokrasi yang membelenggu Jepun, namun apabila sistem itu dinyah dari negara Jepun, mereka tidak punya sistem yang efisien menggantikannya semula.

Kegagalan mereka membuatkan rakyat mula beromantis mengenai perubahan-perubahan yang benar-benar berlaku ketika era pemerintahan Ryutaro Hashimoto dan Junichiro Koizumi yang merupakan nama besar bagi LDP. Bagi mereka, era-era seperti ini lebih membawa reformasi dan perubahan berbanding mereka di bawah DPJ. DPJ yang sebelum ini banyak mengkritik LDP di atas pelbagai tuduhan seperti korupsi, projek mega yang merugikan akhirnya terpaksa menjilat ludah mereka sendiri apabila menjadi kerajaan, mereka pula mengulanginya.

Projek kerajaan LDP sebelum ini seperti Empangan Yanba di Jepun yang diserang dengan begitu dasyat oleh DPJ tiba-tiba disambung pembinaan. U-turn dalam polisi kerajaan DPJ ini membuatkan orang tertanya-tanya apakah mereka serius dalam mentadibir negara? Tidak cukup dengan itu, mereka pula terpalit dengan skandal besar.

Misalnya Perdana Menteri DPJ yang pertama, iaitu Yukio Hatoyama sendiri terlibat dalam skandal rasuah. Berita skandal ini masuk ke media massa, dibahaskan oleh ramai orang memaksa Hatoyama meletakkan jawatan. Naiknya Naoto Kan yang merupakan Menteri Kewangan menjadi perdana Menteri menggantikan Hatoyama. Itu belum dikira dengan betapa perpecahan dalaman dan pergaduhan sesama ahli dalam parti.

Keyakinan rakyat pulih sejenak, namun kegagalan Naoto Kan melakukan reformasi yang mereka janjikan, membuatkan keyakinan itu runtuh semula. Bila dilihat semula, DPJ hanya banyak meneruskan langkah-langkah yang dibuat oleh kerajaan sebelumnya. Jadi, orang ramai mula tertanya-tanya, dimanakah reformasi yang mereka janjikan?

Kemuncaknya ialah apabila gempa bumi tahun 2011 gagal diuruskan oleh DPJ. Kegagalan pengurusan bencana, kelembapan respon DPJ pada tragedi gempa bumi dan kebocoran loji janakuasa nuklear Fukushima membuatkan rakyat Jepun kata “enough is enough”. DPJ bukanlah seperti mana yang mereka janjikan. Euphoria kemenangan DPJ telah lama padam dalam diri masyarakat Jepun. Bancian yang dijalankan memaparkan 70 peratus sokongan rakyat untuk mereka merudum kepada 20 peratus sahaja.

Dalam pilihanraya seterusnya pada tahun 2012, kita menyaksikan LDP di bawah pimpinan yang baru iaitu Shinzo Abe telah bekerjasama dengan New Komeito Party, sebuah parti beragama Buddha berhaluan Konservatif di Jepun. Kerjasama dua parti ini telah berjaya menang bergaya, merampas semula takhta mereka yang hilang sebelum ini. Mereka meraih 176 buah kerusi tambahan, menjadikan penguasaan mereka mencecah 294 buah. DPJ telah kehilangan 251 kerusi, hanya mampu untuk mempertahankan 57 kerusi sahaja berikutan kegagalan reformasi mereka.

Saya tahu, mungkin akan ada yang membangkitkan situasi politik di Jepun dengan negara kita. Saya tidak hairan sekiranya apa yang berlaku di Jepun, berlaku juga di negara kita kerana sejarah sifatnya berulang. Kegagalan kerajaan hari ini menunaikan janji dalam manifesto mereka mungkin mengingatkan kita kepada DPJ, atau kegagalan kerajaan hari ini menguruskan tragedi pencemaran di Pasir Gudang membuatkan kita mengaitkan dengan kelembapan respon DPJ ketika tragedi gempa bumi Jepun 2011, namun kalau sejarah tidak diambil pengajaran daripadanya, maka kita mungkin akan mengulanginya semula.

Anda sedang membaca sebahagian daripada buku terbitan kami iaitu DASAR PANDANG KE JEPUN. Kalau berminat nak membaca artikel serupa seperti di atas, bolehlah membuat pembelian di  www.wasap.my/60195812791 <– WASSAP SEGERA!!!

RUJUKAN: Sidek, Namri. (2019). Kisah Kebangkitan Dan Kejatuhan Parti DPJ Sebagai Kerajaan Sepenggal Jepun. Iluminasi. https://iluminasi.com/bm/kisah-parti-demokratik-jepun-kerajaan-sepenggal-negara-matahari-terbit.html Ito, Mashami. (2012). DPJ’s Promise To Change The System Failed. The Japan Times. https://www.japantimes.co.jp/news/2012/12/01/national/dpjs-promise-to-change-the-system-failed/ McCurry, Justin. (2009). DPJ ends 54 years of almost unbroken conservative rule in Japan. The Guardians. https://www.theguardian.com/world/2009/aug/30/dpj-wins-japan-election


Lim Lian Geok: Penghasut Yang Dilucut Kerakyatan Oleh Kerajaan Malaysia Pada Era-60an

Tidak ramai kalangan kita yang mengenali Lian Geok kecuali orang Cina. Beliau yang meninggal pada 1985 adalah seorang aktivitis yang dianggap sebagai hero kerana memperjuangkan bangsa dan bahasa Cina pada tahun-tahun 1950an dan 1960an. Tujuannya tidak lain, supaya rukun politik mereka bertambah utuh dan kukuh.

Elok juga umat Islam negara ini mengenali beliau daripada terlalu obses mengenali artis. Sekurang-kurangnya dengan mengenali ultra kiasu akan menjadikan kita lebih peka dan sensitif dalam menjaga maruah agama, bangsa dan negara.

Lian Geok adalah bekas guru Sekolah Cina Confucian sejak 1935 hingga 1961. Kewujudan sekolah tersebut hingga ke hari ini adalah hasil usaha beliau, terutama apabila sekolah tersebut rosak teruk akibat peperangan pada tahun 1945.

Maka tidak hairanlah jika Lian Geok diangkat memimpin Persatuan Guru-Guru Cina Kuala Lumpur. Beliau juga adalah pengasas kepada Persekutuan Persatuan-Persatuan Guru-Guru Sekolah Cina Malaysia atau Jiao Zong dan Dong Jiao Zong.

Kewarganegaraan dan tauliah mengajar sebagai guru Lian Geok ditarik balik oleh kerajaan pada tahun 1961 disebabkan oleh kelantangannya menentang dasar pelajaran kebangsaan bermula dengan Penyata Barnes hingga Penyata Rahman Talib 1960 dan akta pelajaran 1961. Kesemua akta ini mahu mendaulatkan bahasa Melayu (juga bahasa Inggeris) sebagai bahasa pengantar.

Mendiang didakwa sengaja memutar-belitkan dasar pendidikan negara dan menghasut rakyat benci kepada Yang DiPertuan Agong serta Kerajaan Persekutuan sehingga mengakibatkan permusuhan antara kaum.

Tindakan tepat kerajaan ketika itu mendapat tentangan dan kritikan yang hebat daripada ultra kiasu. Kerajaan dituduh mempunyai niat jahat untuk melenyapkan pengaruh dan suara Lian Geok.

Satu ketika dahulu, ultra kiasu mahukan segala ‘fitnah’ terhadap mendiang Lian Geok mesti ditarik balik selepas 50 tahun merdeka. Nama Lian Geok mesti dibersihkan. Lantaran, tekanan demi tekanan diberikan kepada kerajaan supaya mengiktiraf ‘perjuangan’ beliau. Ultra-kiasu berpendirian, perjuangan mendiang Lian Geok tidak salah dan dibenarkan oleh perlembagaan atas hak kebebasan bersuara.

Pada hemat penulis, hak dan kebebasan bersuara perlu ada batas-batasnya. Adakah wajar kata-kata ini dihemburkan dalam sebuah negara berasaskan kenegaraan Melayu: “orang Cina mesti menghantar anak mereka ke sekolah Cina.

Sekolah Cina adalah ibarat nyawa dan roh. Jika orang Cina mahu memastikan mereka tetap Cina, tidak ada cara lain melainkan bersekolah Cina. Ini amat penting bagi mengekalkan identiti Cina, sayangkan bangsa Cina, budaya Cina, bahasa Cina, bangga menjadi Cina, dan lebih penting lagi tahu asal usul atau akar Cina”.

Saya tidak pernah mendengar kata-kata seumpama ini diungkap oleh bangsa minoriti yang tinggal di mana-mana negara yang dihijrahinya. Jika kata-kata ini diungkapkan di Thailand dan Indonesia, sudah lama mereka dihumban dalam penjara.

Tetapi kerajaan Malaya ketika itu begitu berlembut. Di sinilah berhikmahnya kita dalam menangani isu-isu antara kaum. Saya yakin, kerana Islamlah yang melembutkan hati Melayu untuk terus bertoleransi. Lian Geok juga masih diberikan kebenaran tinggal di sini sehingga ke akhir hayatnya walaupun tidak lagi menjadi warganegara.

Bandingkan di Indonesia, apabila Suharto mengambilalih kuasa dari Sukarno, beliau memberi pilihan kepada orang Cina sama ada balik semula ke negeri asal atau mengasimilasikan diri menjadi orang Indonesia.

Majoriti orang Cina memilih untuk tinggal di Indonesia. Ini kerana, sudah menjadi dasar negara China ketika itu sudah tidak mahu lagi menerima mereka yang telah berhijrah. Kepulangannya ke tempat kelahiran akan menjadikan mereka lebih menderita.

Perkara yang sama berlaku di Malaya. Justeru, berterima kasihlah kepada kerajaan, kerana begitu berlembut membenarkan bukan warganegara tinggal di sini dan mengekalkan cara hidup tanpa diasimilasikan. Malangnya, ultra kiasu langsung tidak bersyukur di atas kemurahan hati kerajaan, malah beliau terus didendangkan sebagai wira kerana ‘setianya’ terhadap negara ini.

Beliau disanjung, dipuji dan dijulang serta diangkat tarafnya sebagai sebagai seorang patriot. Sedangkan kita tahu makna patriot adalah mereka yang sanggup berjuang mempertahan tanahair meskipun nyawa adalah gadaian. Kata-kata keramat beliau ini telah menjadi rukun politik orang Cina yang langsung tidak boleh disentuh. Jika disentuh, mereka akan mengugutkan untuk mengundi pembangkang.

Malah ultra kiasu terus menerus tanpa berputus asa mencari sebanyak mana hujah untuk memartabatkan perjuangan Lian Geok. Kenyataan Lian Geok dalam akhbar Utusan Melayu pada tahun 1956 sempena Hari Raya Aidilfitri dijadikan hujah untuk menonjolkan kehebatan beliau.

Antara lain mahukan agar rakyat Malaysia dapat mendukung gagasan “Hidup Berbilang, Makmur Bersama” dengan melayani semua kaum sebagai anggota sekeluarga. Lian Geok juga dikatakan turut memberikan sumbangan besar kerana mencadangkan agar buku teks yang berkiblatkan negara China ditukar kepada orientasi Malaya sebagai rujukan sekolah vernakular.

Perkara ini penting untuk melahirkan generasi muda yang setia terhadap negara ini. Dikatakan juga Lian Geok merupakan pemimpin pertama yang menyeru masyarakat Cina bersetia dan menjadikan Malaya sebagai tanahair dan memohon kewarganegaraan. Jika benarlah perjuangan beliau, sepatutnya perjuangan ultra kiasu menjadi semakin berkurang, tetapi kenapa ultra kiasu tidak pernah puas?.

Sebagai mengenang dan menghargai ‘jasa beliau yang begitu hebat’ maka Pusat Pembangunan dan Kebudayaan Lim Lian Geok (PPKLLG) telah ditubuhkan. Saya tidak pasti pusat ini berdaftar secara sah atau tidak, tetapi alangkah malangnya sesebuah pertubuhan diluluskan tanpa dikaji dahulu sejarah, latar belakang dan tujuan penubuhan.

Ternyata, pertubuhan ini adalah pertubuhan perkauman yang disokong oleh majoriti NGO Cina yang ada. Ringkasnya, pertubuhan seperti ini akan terus menambah tidak berkurang.

Artikel kredit kepada Ziefenz Zee yang diolah daripada blog Dr Riduan Tee.


Impak Tumpahan Minyak Pada Alam Sekitar

Minyak mempunyai peranan sangat besar dalam dunia ini. Penggerak enjin kenderaan dan ekonomi negara, manusia tentu sekali menghadapi masalah besar tanpa minyak.Tetapi lagi banyak masalah akan berlaku jika minyak tertumpah dalam kuantiti banyak.

Memandangkan Port Dickson dan Tanjung Tuan sedang menghadapi krisis tumpahan minyak (Habibu, 2020), sewajarnya impak-impak tumpahan minyak dibincangkan.

Ada banyak punca yang menyebabkan tumpahan minyak. Berkemungkinan sesuatu kem4l4ngan yang berlaku, dan minyak mentah terkeluar daripada kapal tangki atau pelantar minyak.

Malah tumpahan boleh juga disengajakan, seperti dibuat Iraq semasa menduduki Kuwait secara haram. Angkara Saddam Hussein, seluruh Timur Tengah berdepan dengan krisis besar satu masa dahulu.

Kerana di Kuwait, berlaku tumpahan minyak paling teruk dalam sejarah. Hampir 160 bilion liter sengaja dibuang, dengan 605 hingga 732 telaga minyak dib4k4r kerana dasar bumi h4ngvs.

Lima peratus tanah Kuwait dicemari minyak, dengan operasi pemulihan memakan kos sangat tinggi. Di sini jelas bahawa walau apa pun niatnya, impak tumpahan minyak tetap sama.

Alam sekitar yang tercemar menjejaskan ekonomi sebuah negara, sekali gus memberikan kesan dalam peringkat sosial. Disebabkan itulah pihak media sentiasa kecoh jika berlaku kes-kes tumpahan biasa.

Politik pun boleh bergegar, kerana tidak berpuas hati dengan kaedan kerajaan menangani krisis. Dalam hal ini, haiwan paling teruk merasai kesan. Tangisan mereka tidak didengari sesiapa.

Sejujurnya tumpahan kecil boleh mendatangkan bala lebih besar (berbanding tumpahan besar) kepada haiwan (Bautista & Rahman, 2016).

Minyak boleh merosakkan bulu pada pelepah atau kulit haiwan, menjejaskan kemampuan mereka untuk mengimbangi suhu badan. Jadi jika suhu alam berubah secara ketara (kerana burung berterbangan dari tempat ke tempat), mereka boleh m4ti.

Haiwan juga dikenalpasti bergantung pada bau untuk mengenalpasti anak (dan ibu). Bau minyak yang kuat boleh membvnvh bau semulajadi haiwan. Jadi ibu tidak boleh mengecam anak.

Anak burung yang memerlukan ibu mereka akan dibuang (kerana ibu tidak tahu itu anaknya). Kelaparan dan kehausan akan menentukan nasib anak-anak burung ini. Minyak turut terbukti menjejaskan keupayaan burung untuk terbang. Jadi burung tidak boleh mencari makanan (atau lari daripada pem4ngs4).

Burung-burung yang cuba membersihkan diri (dengan paruh) akan menelan minyak, yang menjejaskan salur penghadaman, mengganggu fungsi hati dan merosakkan ginjal. Ini akan memberi kesan sangat besar, dalam hidup mereka.

Kesan sama menjejaskan mamalia berkulit dengan cara yang sama. Memerang dan anjing laut pun tidak boleh mengimbangi suhu badan jika dilitupi minyak.

Apa yang berlaku pada dalaman burung akan berlaku pada mereka, jika minyak ditelan. Malah ada haiwan boleh buta terus.

Bagi ikan pula, ini nasib mereka.

Manusia pula akan menerima musibah kesihatan daripada udara. Tumpahan minyak akan merosakkan kualiti udara (Middlebrook, et al. 2011).

Banyak bahan kimia – benzene, toluene, poly-aromatic hydrocarbon antaranya – terdapat dalam minyak mentah. Bahan-bahan ini boleh menjejaskan paru-paru (dan seluruh badan).

Malah jika minyak ini terb4k4r, lagi teruklah kesannya. Jelaga daripada bahan ini akan berhamburan di udara, sekali gus tersebar secara tidak terkawal.

Proses pembersihan dan pemulihan pula diketahui mengeluarkan bahan pencemaran udara juga, seperti nitric oksida.

Semasa Amerika Syarikat berdepan dengan Krisis Deepwater Horizon, seluruh Gulf Coast didapati mempunyai kualiti udara sangat teruk.

Setakat ini Malaysia masih lagi dalam keadaan terkawal. Kerana Deepwater Horizon ialah suatu malapetaka bersaiz 6,500 hingga 176,100 km2.

Tumpahan minyak antara Port Dickson ke Tanjung Tuan hanyalah dua kilometer; maka kesannya mungkin tidak dirasai sangat.

RUJUKAN:

Bautista, H., & Rahman, K.M.M. (2016). Effects of Crude Oil Pollution in the Tropical Rainforest Biodiversity of Ecuadorian Amazon Region. Journal of Biodiversity and Environmental Sciences. 8 (2): 249-254.

Habibu, S. (2020, Oktober 13). Authorities cleaning up oil spill in Port Dickson. The Star.

Middlebrook, A.M., et al. (2012). Air quality implications of the Deepwater Horizon oil spill. Proceedings of National Academy of Sciences. 109 (50): 20,280-20,285.


Persamaan Bahasa Melayu Dan Malagasy Dari Madagascar

Menurut Kamus Dewan Edisi Keempat, “kognat” ditakrifkan sebagai “kata yang mempunyai hubungan bentuk dan makna dengan kata yang serupa bentuknya dalam bahasa lain”. Bahasa Melayu adalah bahasa yang dituturkan oleh 250-300 juta orang di Indonesia, Malaysia, Timor Leste, Brunei, Singapura, Australia dan Thailand manakala Malagasy dituturkan oleh 25 juta orang di Madagascar dan Comoros.

Walaupun tiada kebolehfahaman bersama (Mutual Intelligibility) antara Bahasa Malagasy dengan Bahasa Melayu, namun banyak perkataan dalam kedua-dua bahasa berkenaan sepadan sama ada secara langsung mahupun tidak langsung di sebalik jarak antara Antananarivo ke Dili, Kuala Lumpur, Jakarta, Bandar Seri Begawan, Geylang, Pulau Krismas dan Pattani masing-masing dalam unit kilometer (km) adalah sejauh 8446 km, 6405 km, 6559 km, 7795 km, 6547 km, 6299 km dan 6554 km. Berikut adalah antara kognat antara Fiteny Malagasy dengan Bahasa Melayu.

Antara perkataan yang terdapat dalam Bahasa Malagasy adalah “Antananarivo”. Ianya merupakan ibu negara Madagascar. Secara harfiahnya, nama tempat itu adalah bermaksud “Kota Seribu”. Untuk pengetahuan semua, perkataan itu adalah sepadan dengan “Tanah Ribu” dalam Bahasa Melayu.

Selain itu, “Rantsantanana” adalah antara perkataan yang terdapat dalam Bahasa Malagasy. Kata Nama tersebut membawa maksud “Jari” dalam bahasa berkenaan. Secara harfiahnya, kata nama tersebut adalah bermaksud “Dahan Tangan”. Untuk pengetahuan semua, perkataan berkenaan adalah sepadan dengan “Ranting Tangan” dalam Bahasa Melayu.

Di samping itu, “Ranomasina” adalah antara perkataan yang terdapat dalam Bahasa Malagasy. Kata Nama tersebut membawa maksud “Laut” dalam bahasa berkenaan. Perkataan majmuk itu terdiri daripada perkataan “Rano” dan “Masina” yang masing-masing bermaksud “Air” dan “Suci”. Untuk pengetahuan semua, “Ranomasina” dalam Bahasa Malagasy adalah sepadan dengan “Danau Masin” dalam Bahasa Melayu.

Kemudian, “Voamanga” adalah antara perkataan yang terdapat dalam Bahasa Malagasy. Kata Nama tersebut membawa maksud “Ubi Keledek” dalam bahasa berkenaan. Perkataan majmuk itu terdiri daripada perkataan “Voa” dan “Manga” yang masing-masing bermaksud “Benih” dan “Biru”. Untuk pengetahuan semua, “Voamanga” dalam Bahasa Malagasy adalah dipercayai sepadan dengan “Buah Ungu” dalam Bahasa Melayu.

Seterusnya, “Nenitoa” adalah antara perkataan yang terdapat dalam Bahasa Malagasy. Perkataan tersebut membawa maksud “Makcik” dalam bahasa berkenaan. “Makcik” yang dimaksudkan adalah “adik-beradik perempuan kepada ibu bapa kita”. Perkataan majmuk itu terdiri daripada perkataan “Neni” dan “Toa” yang masing-masing bermaksud “Emak” dan “Tua”. Adakah anda perasan, perkataan “Nenitoa” dalam Bahasa Malagasy agak serupa dengan “Nenek Tua” dalam Bahasa Melayu?

“Volomaso” adalah antara perkataan yang terdapat dalam Bahasa Malagasy. Perkataan tersebut membawa maksud “Bulu Mata” dalam bahasa berkenaan. Perkataan majmuk itu terdiri daripada perkataan “Volo” dan “Maso” yang masing-masing bermaksud “Rambut” dan “Mata”. Perasan tak, perkataan “Volomaso” dalam Bahasa Malagasy agak serupa dengan “Bulu Mata” dalam Bahasa Melayu?

“Rivotra” adalah antara perkataan yang terdapat dalam Bahasa Malagasy. Perkataan tersebut membawa maksud “Angin” dalam bahasa berkenaan. Perasan tak, perkataan “Rivotra” dalam Bahasa Malagasy agak serupa dengan “Ribut” dalam Bahasa Melayu?

Akhir sekali, “Mangahazo” adalah antara perkataan yang terdapat dalam Bahasa Malagasy. Perkataan tersebut membawa maksud “Ubi Kayu” dalam bahasa berkenaan. Perkataan tersebut terdiri daripada perkataan “Manga” dan “Hazo” yang masing-masing bermaksud “Biru” dan “Kayu”. Barangkali perkataan “Mangahazo” dalam Bahasa Malagasy sepadan dengan “Ungu Kayu” dalam Bahasa Melayu.

Kesimpulannya, itu adalah antara kognat Malagasy-Melayu yang kita tidak sedari. Persoalannya, apakah yang menyebabkan persamaan antara kedua-dua bahasa tersebut? Jawapannya, Kedua-dua bahasa tersebut dikelaskan sebagai bahasa Austronesia lalu diikuti oleh Malayo-Polinesia. Yang membezakan pengkelasan kedua bahasa tersebut adalah pengkelasan sub-cabang bahasa. Bahasa Melayu adalah bahasa Malayik bersama dengan Minangkabau dan Iban manakala Malagasy adalah Barito Timur bersama dengan Maanyan dan Paku.

RUJUKAN:

Perbualan antara penulis artikel ini dengan seorang penutur jati Bahasa Malagasy yang bernama “Nur Aina” di laman sesawang Facebook pada 1hb Dsember 2019.

Kamus Dewan Bahasa dan Pustaka: Kognat. Retrieved December 10, 2019 from http://prpm.dbp.gov.my/cari1?keyword=kognat

Distance from Antananarivo to Christmas Island. Retrieved December 10, 2019 from Google Map

Distance from Antananarivo to Jakarta. Retrieved December 10, 2019 from Google Map

Distance from Antananarivo to Geylang. Retrieved December 10, 2019 from Google Map

Distance from Antananarivo to Dili. Retrieved December 10, 2019 from Google Map

Distance from Antananarivo to Kuala Lumpur. Retrieved December 10, 2019 from Google Map

Distance from Antananarivo to Bandar Seri Begawan. Retrieved December 10, 2019 from Google Map

Distance from Antananarivo to Pattani. Retrieved December 10, 2019 from Google Map

How Many People Speak Indonesian? Retrieved December 10, 2019 from http://ipll.manoa.hawaii.edu/…/how-many-people-speak-indon…/

Mikael Parkvall, “Världens 100 största språk 2007” (The World’s 100 Largest Languages in 2007)


Harem Bukan Tempat Sultan Memuaskan Nafsu?

Semalam berlaku pertikaian tentang hukum seorang Sultan memiliki gundik dari golongan hamba wanita di dalam harem, institusi harem telah bermula seawal zaman Khilafah Abbassiah hingga Uthmaniyyah. Namun syarat bagi seorang lelaki Muslim yang mempunyai gundik atau hamba adalah agak spesifik.

Persoalannya, bolehkah seorang Sultan atau tuan kepada hamba meniduri hamba wanitanya? Berikut adalah petikan dari Pejabat Mufti Wilayah Persekutuan :

Mengadakan hubungan kelamin dengan hamba wanita yang menjadi miliknya sendiri adalah dibolehkan berdasarkan nas Ilahi. Firman Allah SWT

“Dan mereka yang menjaga kehormatannya. Kecuali kepada isterinya atau hamba sahayanya maka sesungguhnya mereka tidak tercela. Kemudian, sesiapa yang mengingini selain dari yang demikian, maka merekalah orang-orang yang melampaui batas; Dan mereka yang menjaga amanah dan janjinya”; (Surah al-Mu’minun: 5-8)

Sebaliknya jika hamba itu lelaki maka tuan perempuan tidak dibenarkan melakukan persetubuhan berdasarkan nas di atas.

Manakala bagi hukum perhambaan pula, ia telah diamalkan sejak zaman berzaman sebelum kedatangan Islam lagi, hamba kebiasaannya diambil dari golongan wanita dan anak-anak yang menjaditawanan setelah kekalahan sesebuah kerajaan dalam per*ng.

Malah perhambaan sebelum Islam adalah tidak berperikemanusiaan seperti perhambaan semasa era Empayar Rom atau Parsi dan di zaman Jahiliyyah dimana mereka benar-benar dilayan seperti binatang tanpa meraikan sifat-sifat kemanusiaan.

Kedatangan Islam memberi cahaya dan sinar baru buat golongan hamba. Islam mengajar erti keadilan yang sebenar, para hambalah yang paling ramai beriman kepada Allah sehingga jika diketahui oleh tuan-tuan mereka yang masih kafir, mereka akan didera separuh m*ti seperti kisah Bilal bin Rabah yang dijemur dalam kelaparan di tengah padang pasir yang dibakar panas terik matahari dengan batu diletakkan di atas dadanya.

JARIYAH – HAMBA WANITA MENJADI GUNDIK SULTAN

Ya, sistem perhambaan dan mengadakan hubungan intim dengan jariyah atau hamba wanita tanpa ikatan perkahwinan oleh tuannya adalah dibenarkan dalam Islam, namun ia harus mengikut syarat-syarat tertentu.

Syaratnya ialah wanita itu adalah seorang wanita yang menjadi tawanan per*ng. Dia tidak boleh beragama Islam. Tuannya itu mesti memberinya makanan, pakaian, tempat tinggal, dan pendidikan agama.

Sekiranya jariyah itu mengandung hasil dari benih tuannya, anak itu adalah haknya yang sah dan berhak menjadi anggota keluarga mereka yang setara dengan anak-anak tuannya yang lain.

Jariyah kemudian menjadi seorang Umm Walad (gelaran Arab untuk seorang gundik yang menjadi ibu) dan tidak dipisahkan dengan anaknya, mereka juga berhak memperoleh kebebasannya setelah kem*tian lelaki itu.

Antara contoh terdekat dari kerabat diraja adalah Putera Bandar bin Sultan bin Abdul Aziz, bekas duta besar Arab Saudi ke Amerika Syarikat, beliau merupakan putera raja yang dilahirkan oleh ibu gundik.

Jika hamba wanita itu telah menjadi seorang Muslim, tuannya harus samada membebaskannya atau menikahinya kerana jika tidak, dikhuatiri berlaku perbuatan zina atau membebaskannya untuk menikahi lelaki Muslim pilihannya.

Sekiranya hamba wanita tidak berpuas hati dengan layanan di harem, mereka boleh memohon untuk dijual kembali dan mendapat sokongan undang-undang.

Ada pelbagai pertikaian mengenai perkara ini, lebih-lebih lagi kerana pada zaman sekarang guru agama sudah jarang sekali mengajarkan tentang hukum perhambaan wanita dalam Islam.

Ia kerana sudah tiada keperluan berikutan sistem perhambaan telah diharamkan mengikut undang-undang antarabangsa, maka tidak ramai yang mengetahuinya.

Selain itu, tidak ada peper*ngan yang sah melibatkan kerajaan Muslim di bawah syariat yang membolehkan perhambaan dibenarkan, itu adalah salah satu masalah, yang ada sekarang hanyalah bersifat mempertahankan sempadan negara dari ancaman pengganas.

MEMPERBETULKAN PERSEPSI TENTANG HAREM

Persepsi negatif tentang institusi ‘harem’ semasa zaman kegemilangan Empayar Uthmaniyyah semakin berubah dari masa ke semasa, kini bertentangan dengan pendapat yang sering mengkritiknya.

Pertama sekali, walaupun harem telah bermula seawal zaman Khilafah Abbassiah, namun jangan disamakan dengan zaman Uthmaniyyah kerana institusi harem di Uthmaniyyah adalah berdasarkan kepada sistem Kesultanan, bukan sistem Khilafah, Kesultanan hanyalah sebuah sistem pemerintahan yang diasaskan oleh bangsa Turk di mana pada waktu itu kebetulan pula orang Turk masih baru memeluk agama Islam.

Tetapi, tidak bermakna harem adalah tempat yang sebagaimana digambarkan oleh orientalis barat, sebagaimana barat gagal membandingkan sistem perhambaan dalam konteks Islam yang lebih mementingkan kebajikan hamba.

Harem terbukti telah mengekalkan strukturnya sebagai pusat pendidikan untuk para jariyah dari pelbagai suku etnik dan memiliki beberapa persamaan dengan sekolah elit untuk pelajar perempuan.

Harem Empayar Uthmaniyyah, yang juga dikenali sebagai seraglio di Barat, adalah sebahagian dari Istana Topkapı. Ia juga menempatkan Valide Sultan selaku ketua di harem, serta puteri-puteri sultan dan saudara perempuan lain.

Para kasim (sida-sida) dan jariyah juga merupakan sebahagian dari harem. Pada masa-masa terkemudian, putera-putera sultan akan membesar di Harem sehingga mereka berumur 12 tahun.

Sama ada di kota atau di desa, setiap rumah orang Turki kebiasaannya pasti ada dua bahagian ini iaitu “harem” dan “selamlık.”

Harem adalah bahagian rumah yang dikhaskan hanya untuk wanita, dan hanya saudara lelaki sahaja yang dibenarkan masuk. Selamlık, sebaliknya, adalah tempat di mana tetamu lelaki akan dilayani tuan rumah.

Perkataan “harem” berasal dari perkataan Arab “hurmet” dan “haram” (perkara yang dilarang dalam Islam) jadi ia bermaksud “tempat yang dilarang untuk orang luar.”

Harem di istana Uthmaniyyah adalah tempat kediaman untuk ahli keluarga sultan bersama para shahzade (putera mahkota), ibu, isteri dan semua anak-anak mereka. Sebagaimana harem di setiap rumah biasa, terdapat ramai para jariyah di harem yang berkhidmat untuk institusi itu.

Para jariyah yang dibawa ke istana dan kebiasaannya diberikan nama-nama Parsi yang indah. Mereka diberi pendidikan secara menyeluruh dan dididik secara berdisiplin.

Mereka belajar bagaimana mengurus diri dengan betul, cara membaca dan menulis, asas matem*tik dan seni sulaman serta pendidikan agama, bahkan diajar seni muzik.

Walaupun ia bukan sejenis institusi yang sistem*tik seperti Enderun (sekolah istana), di mana pemuda yang kuat dan berbakat akan dilatih untuk menjadi askar Janissari, harem pula adalah sejenis sekolah untuk perempuan, tetapi agak berbeza dengan sistem sekolah moden.

Ia adalah tempat menyediakan pendidikan, di mana kanak-kanak perempuan diberi pembelajaran yang penting dan berguna, dan dalam konteks yang lebih penting, mereka dididik supaya bersikap sopan santun.

Harem ibarat jelmaan semula sekolah tinggi wanita yang digunakan oleh elitis bangsa Eropah untuk menghantar anak perempuan mereka belajar.

Sama ada gadis-gadis yang dibawa ke istana itu sesuai untuk kehidupan istana atau tidak akan diketahui hanya di harem.  Seperti dikiaskan melalui ungkapan ini :

“Seseorang yang tidak boleh berdisiplin di istana tidak akan boleh berdisiplin di tempat lain,”

Gadis yang enggan bersikap berdisiplin tidak dibenarkan tinggal di istana dan dinikahkan dengan orang biasa. Adab dan prinsip adalah perkara terpenting dalam institusi harem, maka seseorang yang tidak mempunyai adab atau gagal dalam tutur bicara dan amalan agama tidak boleh tinggal di istana.

Jariyah muda yang menamatkan pendidikan dan latihan mereka akan bertugas di pelbagai ruang atau tempat di istana, seperti perbendaharaan, dapur, bilik bawah tanah, bilik dobi, bilik mandi, kafe dan farmasi. Terdapat jariyah senior di setiap ruang ini dan mereka digelar sebagai “usta” (tuan) atau “kalfa” (wanita pertamanya).

Walaupun jariyah adalah hamba, semua jariyah di istana dibayar gaji dan dijaga kebajikan mereka. Bahkan, jariyah diberikan hadiah pada waktu-waktu tertentu, tetapi biasanya mereka menyimpan hadiah-hadiah itu dan memberinya kepada orang lain sebagai sedekah kerana mereka tidak perlu mengeluarkan sebarang perbelanjaan untuk hidup.

Ketika mereka mencapai usia dan tahap pendidikan tertentu, jariyah biasanya berkahwin dengan askar Janissari yang baru menamatkan pendidikan di sekolah Enderun.

Gadis-gadis yang meninggalkan istana selepas perkahwinan boleh menjadi contoh baik kepada masyarakat umum dengan penampilan dan kebijaksanaan akal budi mereka, maka dengan itu adab kehidupan di istana akan disebar secara tidak langsung di kalangan orang awam melalui bekas penghuni harem Uthmaniyyah.

Jariyah yang tidak mahu berkahwin boleh tinggal di istana dan dinaikkan pangkat menjadi kalfa atau usta. Setiap ruang dikawal selia oleh seorang kalfa atau usta, dan di antara semua usta dan kalfa, usta ruang perbendaharaan adalah peringkat tertinggi.

Pada zaman awal Empayar Uthmaniyyah, jariyah kebanyakannya keturunan dari wilayah di Balkan, tetapi kemudian jumlah keturunan Ukraine dengan wanita yang terkenal kerana kecantikannya, meningkat sepanjang tahun.

Gadis-gadis ini merupakan sebahagian dari harta rampasan per*ng atau mereka dipersembahkan kepada sultan sebagai hadiah oleh pemerintah asing. Selama tempoh ketika era penakl*kan, para jariyah yang ditangkap oleh Crimean Khan dikirim ke Istanbul dan dibawa ke istana Uthmaniyyah. Ketika penakl*kan dihentikan sepenuhnya, jariyah mulai diambil dari pedagang hamba.

Pada abad ke-19, kebanyakan jariyah di istana empayar dibawa dari Caucasus. Setelah Sultan Abdülmecid mengeluarkan larangan terhadap perdagangan hamba, jumlah jariyah menurun secara mendadak. Sebaliknya, gadis-gadis muda dari keluarga Caucasia yang telah berhijrah ke Anatolia dibawa ke istana dan dilatih di harem.

Bukan hanya harem imperial, tetapi di harem para puteri, seperti Beyhan Sultan, Hadice Sultan, Adile Sultan, Saliha Sultan dan Cemile Sultan, biasanya memiliki jariyah yang terlatih dan direkabentuk berkonsep seperti sekolah.

Layanan mereka terhadap gadis-gadis ini seperti melayan anak perempuan mereka dan adakalanya ada sultan dan shahzade yang jatuh cinta dengan mereka. Mereka semua adalah orang yang cantik dan pintar.

Mereka pandai menyampaikan deklamasi sajak, memahami Al-Quran dan peraturan Islam serta cara bersolat. Mereka juga berminat dengan seni sulaman, sastera, puisi.

Sebilangan besar wanita boleh bertutur dan menulis dalam bahasa Perancis pada tahun-tahun akhir empayar. Jariyah biasa membaca dan menterjemahkan majalah fesyen asing kepada orang lain dan jariyah lain ada yang pakar dalam bidang fotografi dengan mengambil gambar di sekitar harem.

Pada abad ke-15-17, tidak dinafikan berlaku penindasan terhadap golongan ini di harem Empayar Uthmaniyyah, dalam beberapa kes, para jariyah yang menjadi gundik tidak diberikan hak dan yang sepatutnya.

Anak lelaki Kösem Sultan yang terkenal, Sultan Ibrahim “The Mad”, pemerintah Empayar Uthmaniyyah dari tahun 1640 hingga 1648, dikatakan telah mengarahkan 280 orang gundik dari haremnya dicampak di tengah selat Bosphorus hingga m*ti lemas.

Sekurang-kurangnya salah seorang gundiknya, Turhan Sultan, seorang gadis Rus (dari daerah sekitar Ukraine moden) yang dibawa ke istana Uthmaniyyah sebagai jariyah yang dijual berjaya terselamat semasa pemerintahannya.

Organisasi harem boleh dibahagikan kepada tiga kategori asas: pentadbiran (Hazinedars), gundik (Kadins, Ikbals, Gozodes), dan hamba (hamba wanita/jariyah biasa dan Kalfa, pengawas mereka). Pada dasarnya Sultan akan memilih salah seorang diantara mereka mengikut pelbagai kaedah tertentu bergantung pada zaman tersebut.

Namun apa yang digambarkan oleh orientalis barat mengenai konsep harem adalah salah sama sekali, harem bukan tempat memuaskan nafsu Sultan, ia adalah institusi untuk kaum wanita dari kelas tertentu termasuklah ahli keluarga Sultan sendiri.

Benar, Sultan Uthmaniyyah lebih cenderung menyambung legasinya dengan memilih pewaris takhta hasil dari kelahiran seorang gundik atau hamba wanita pilihan mereka, sebabnya adalah para hamba wanita ini sudah tentu bukan dari keturunan kerabat diraja, berbeza dengan Sultanah iaitu isteri Sultan yang sah.

Sultanah berpotensi untuk bersaing dalam kes perebutan takhta yang kadangkala hingga melibatkan per*ng saudara, manakala seorang hamba tidak ada hak untuk berbuat demikian. Maka institusi harem ini lebih sesuai jika dianggap sebagai pusat percaturan politik secara peribadi oleh seorang Sultan Uthmaniyyah suatu ketika dahulu.

Adalah lebih baik untuk memiliki keturunan dari hamba wanita yang kesetiaannya adalah eksklusif untuk sultan daripada memiliki isteri dari keluarga bangsawan dan keturunan diraja, yang mungkin berpotensi mencabar kedaulatan Sultan.

Memasuki zaman moden, sekurang-kurangnya sistem perhambaan, poligami, dan peranan gundik dari golongan jariyah bersama-sama dengan institusi harem secara amnya di Turki berterusan sehingga tahun 1908.

RUJUKAN:


Kenali Senapang Gajah Dalam Filem Ali Baba P Ramlee

SEWAKTU menonton filem lakonan Allahyarham Tan Sri P.Ramlee pasti kita akan teringat babak ketua penyamun ingin menghukum Kassim Baba dengan menggunakan ‘Senapang Gajah’. Senapang bersaiz besar berkenaan memang benar-benar wujud dan pernah digunakan oleh pemburu di Negara Amerika Utara pada ketika dahulu. Ia dikenali sebagai Punt Gun.

PUNT GUN adalah sejenis senapang patah yang sangat besar dan digunakan pada abad ke-19 dan awal abad ke-20 untuk memburu sejumlah besar unggas air (itik dan burung liar) diatas faktor peningkatan permintaan akan daging dan bulu haiwan tersebut dalam industri fashion. Pemburu pada abad ini seringkali hanya memperhatikan aspek komersial dan keuntungan semata-mata. Dengan peluang pasaran yang begitu besar, para pemburu berinovasi dengan melengkapi diri dengan senjata yang lebih besar. Pemburu juga tidak menghiraukan aspek moral dalam menangkap haiwan dalam skala besar.

Senjata Punt Gun ini bersifat terlalu besar untuk dikendalikan oleh seorang individu dalam melepaskan tembakan dengan hanya berlapikan bahu. Ia perlu dibawa lebih dari seorang. Walaupun begitu, ia masih boleh dikendalikan oleh seorang penembak dengan dibantu oleh sokongan pemegang hadapan yang direka khas. Dalam pemburuan menggunakan senjata Punt Gun, selalunya sampan kecil yang telah diubah suai digunakan. Berburu dengan Punt Gun bukan perkara yang mudah, ia memerlukan elemen berhati-hati, bijak dalam mengawal senjata api, dan sudah pasti kesabaran. Walaupun begitu hasilnya agak lumayan.

Para pemburu biasanya bekerja dalam pasukan yang terdiri antara 8 hingga 10 orang. Para pemburu biasanya bergerak ke arah unggas secara diam-diam agar tak mengejutkan mangsa . Mereka menyusun strategi supaya dapat melakukan tembakan serentak pada waktu yang sama untuk memaksimumkan jumlah unggas yang berjaya diperolehi. Dalam satu rekod yang dicatatkan mengenai pemburuan menggunakan Punt Gun, Seorang pemburu bersama dengan tiga rakannya berhasil membunuh 419 unggas dengan sekali tembakan. Mereka hanya perlu melakukan tiga kali tembakan setiap kali memburu dan berhasil membunuh lebih dari 1,000 ekor unggas.

Di Amerika Syarikat, amalan ini hampir memusnahkan ekosistem unggas liar. Pada tahun 1860 kebanyakan negara telah mengharamkan amalan tersebut. Akta Lacey 1900 telah digubal dan diwujudkan khas untuk mengharamkan terus aktiviti pemburuan unggas liar dikawasan berair di seluruh negeri. Amalan memburu untuk pasaran kormesial kemudiannya turut diharamkan oleh beberapa siri undang-undang yang diwujudkan oleh kerajaan persekutuan pada tahun 1918.

Diolah dari sumber:1- WEAPONS AND TECHNOLOGYrarehistoricalphotos.com: punt-gun-1910-19202- THE GIGANTIC VINTAGEthevintagenews.com: shotgun could bring down 100 waterfowl at once


Tuhan Itu Makhluk Halus – Self-centric VS God-centric

“Makhluk” berasal dari perkataan arab yang bermakna “yang diciptakan”. Manakala “khalik” pula bermakna “yang menciptakan.” Tuhan adalah khalik, bukannya makhluk. Kalau sekali je sebut, mungkin boleh kita sangka tu tersasul. Tapi kalau diulang berkali-kali, apa maknanya?

Hati-hati bercakap. Sebab ada orang kerana sepatah perkatannya, jatuh kufur. Ada orang kerana sebaris lafaz, tercampak ke neraka. Waiyazubillah. Perkara aqidah ini bukan boleh buat main, lain sikit boleh rosak iman. Elok mengucap balik.

Satu perkara yang menakutkan di zaman edan ini, adalah menularnya fahaman New Age. Jika sekularisme memisahkan agama daripada dunia, New Age pula memisahkan agama daripada Tuhan.

Di barat, Tuhan tidak dipandang agung seperti dalam tradisi Islam. Allah bersifat dengan segala sifat kesempurnaan dan mustahil padanya sebarang sifat kekurangan.

Di barat, panggilan God hanyalah merujuk kepada suatu kuasa yang hebat. Tidak semestinya merujuk kepada pencipta yang esa. Pasal ini Kanye West pun boleh mengaku God.

Lihatlah apa kata-kata orang yang terpengaruh dengan gagasan dari barat ini:

“Semesta pasti mengatur yang terbaik.”

“Kalau kita sangka baik, alam akan datangkan yang baik-baik. Sebab perasaan adalah doa, ada getaran.”

Suatu persamaan jelas dari semua yang taksub kepada New Age adalah menunggang hal kerohanian untuk manfaat keduniaan:

-Meditasi untuk dapat apa yang kita nak.
-Anggap kita kena jadi halus supaya dapat perhatian Tuhan yang dipanggil makhluk halus.
-kena hadirkan perasaan supaya dapat apa yang kita nak.

Dari luaran nampak macam amalan spiritual. Tapi bila didalami terdedah wajah herot yang memualkan. Jika diperhati, bagi pengamalnya, Tuhan hanyalah satu instrumen untuk mencapai cita-cita duniawi. Maka dengan dorongan mencapai apa yang diimpikan dengan sokongan spiritual, lantas ia menghalalkan apa jua kaedah yang didakwa sifatnya kerohanian bagi memperoleh hasil.

Sebab itulah dalam amalan New Age, ada campuran Islam pada sebut nama Allah, ada campuran Buddha pada chakra, ada campuran Hindu pada meditasi dan ada campuran Pagan pada menyifatkan Tuhan jua boleh dipergunakan bagi mencapai hasrat manusia.

Oleh sebab ia mengambil apa jua amalan spiritual bagi mendaki kesempurnaan rohani, maka konsep chakra dari Buddha diadaptasi. Apa konsep chakra ni? Chakra ye gaiss, bukan chakura. Chakura yang boleh rasengan chidori tu Naruto.

Chakra ni adalah konsep yang mempercayai manusia ada 8 titik rohani. Maka amalan spiritual diperlukan bagi manusia memperoleh kesempurnaan diri. Makin positif, makin power chakra, makin kuat aura.

Inilah bezanya dengan Islam. Konsep 8 chakra tujuannya kesempurnaan diri, nak bagi diri tampak hebat. Beza dengan tasawuf Islam, ada konsep 7 lataif yang berbeza sekali nawaitunya. Bukan untuk kehebatan diri, tetapi untuk menghinakan diri di hadapan Allah. Amalannya pun bukan meditasi seperti Hindu Buddha, tetapi wirid dan suluk bagi menghancurkan sifat keakuan yang bersarang dalam nafsu.

Ada beza antara chakra dengan lataif. Satu untuk kehebatan diri, satu lagi untuk menghinakan diri. Satu untuk meninggikan diri, satu untuk merendahkan diri. Satu untuk matlamat duniawi, satu lagi untuk Ilahi anta maqsudi wa ridhaka matlubi. Tujuan disucikan lataif daripada selain Allah, agar meraih mahabbah dan makrifat Allah. Bukan untuk menaikkan diri kepada kesempurnaan diri yang tertentu.

Ada beza tu. Amalan rohani, pencapaian rohani, itu semua bukan tujuan. Amalan hanya jalan. Jalan untuk menuju tujuan. Tujuan hanya satu: redha Allah.

Kecelaruan iman ini turut mempunyai unsur akidah ahli falsafah yang telah dihenjar Imam al-Ghazali dengan kitabnya Tahafut al-Falasifah. Nama lainnya, Neo-Platonisme. Yakni konsep emanisasi atau Tuhan lepas tangan dengan memandatkan kepada alam bagi menggerakkan segala-galanya. Sampaikan sosok Tuhan itu tidak lebih sekadar nama tanpa upaya.

Nak minta apa-apa? Jawab mereka mintalah dengan makhluk, mintalah dengan aura, mintalah dengan makhluk halus. Yang bermasalah di sini adalah meyakini makhluk boleh memberi manfaat dan mudarat. Jadi Allah nak letak mana.

Firman Allah: bahawa sesungguhnya kekuatan dan kekuasaan itu semuanya tertentu bagi Allah (Al-Baqarah, 165)

Dan sesiapa yang mencari ugama selain ugama Islam, maka tidak akan diterima daripadanya, dan ia pada hari akhirat kelak dari orang-orang yang rugi. (Aal-E-Imran, 85)

Jika benar si fulan itu tersasul perkataan, moga mengucap semula. Jika nauzubillah iktikad yang dipegangnya adalah beranggapan alam ini mampu memberi kesan, elok ngaji talaqqi sifat 20.

Benda akidah bukan boleh buat main. Orang dulu nak cepat kaya, jadi kufur sebab puja kubur minta nombor ekor. Orang sekarang, follow puak pseudopsikologi yang palatau bab akidah.